Projektas

PRITARTA PATVIRTINTA

Druskininkų savivaldybės administracijos Druskininkų „Saulės“ pagrindinės

direktoriaus 2020 m. d. mokyklos direktoriaus 2020 m. d.

įsakymu Nr. įsakymu Nr.

**DRUSKININKŲ „SAULĖS“ PAGRINDINĖS MOKYKLOS 2020-2022 METŲ STRATEGINIS VEIKLOS PLANAS**

**I. ĮVADAS**

Druskininkų „Saulės“ pagrindinės mokyklos 2017-2019 metų strateginis veiklos planas parengtas vadovaujantis Lietuvos Respublikos Vyriausybės 2018 m. balandžio 25 d. nutarimu Nr. 397 ,,Dėl Lietuvos Respublikos Vyriausybės 2002 m. birželio 6 d. nutarimo Nr. 827 „Dėl strateginio planavimo metodikos patvirtinimo“ pakeitimo“, 2013 m. gruodžio 23 d. Lietuvos Respublikos Seimo nutarimu Nr. XII-745 patvirtinta Valstybės švietimo 2013-2022 metų strategija, Lietuvos Respublikos švietimo įstatymu (aktuali redakcija 2012 m. gruodžio 29 d. Nr. I-1489), Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V-1308 patvirtinta Geros mokyklos koncepcija, Druskininkų savivaldybės plėtros 2014 – 2020 metų strateginiu planu, mokyklos nuostatais, mokyklos veiklos kokybės įsivertinimo 2017-2019 metų rezultatais, mokyklos veiklos ataskaitomis, bendruomenės narių pasiūlymais.

Mokyklos strateginį planą rengė direktoriaus 2020-01-07 įsakymu Nr. V1-9 "Dėl 2020-2022 metų mokyklos strateginio veiklos plano rengimo" patvirtinta darbo grupė, sudaryta iš mokytojų, mokinių ir tėvų atstovų. Rengiant mokyklos strateginį veiklos planą buvo laikomasi viešumo, partnerystės ir bendradarbiavimo principų. Druskininkų „Saulės“ pagrindinės mokyklos strateginis planas parengtas 2020 – 2022 metų laikotarpiui.

Mokykla veikia kaip savivaldybės biudžetinė įstaiga, turinti juridinio asmens teises.

**II. MOKYKLOS PRISTATYMAS**

Mokykla veikia pagal Druskininkų „Saulės“ pagrindinės mokyklos nuostatus, patvirtintus Druskininkų savivaldybės tarybos 2012 m. spalio 30 d. sprendimu Nr. T1-196 (Druskininkų savivaldybės tarybos 2019 m. sausio 31 d. sprendimo Nr. T1-24 redakcija).

Mokykloje vykdomos priešmokyklinio, pradinio, pagrindinio ugdymo pirmoji ir antroji dalys, 7(6)-16 metų mokiniams, atvykusiems gydytis į medicininės reabilitacijos ir sanatorinio gydymo sveikatos priežiūros įstaigą (Vilniaus universitetinės ligoninės Santaros klinikų filialo vaikų reabilitacijos skyriuje Druskininkų „Saulutė“ besimokančių vaikų klasės). Priešmokyklinis ugdymas besigydantiems mokiniams pradėtas vykdyti nuo 2016 m. rugsėjo 1 d.

Individualizuota ir Socialinių įgūdžių ugdymo programos vykdomos 3 specialiosiose (lavinamosiose klasėse), į kurias priimami mokytis savivaldybės ir šalies mokiniai, turintys didelių specialiųjų ugdymosi poreikių. Šiose klasėse 2019 m. ugdoma 10 mokinių. Nuo 2019 m. rugsėjo 1 d. 3 priešmokyklinio amžiaus vaikai, turintys didelių ir labai didelių specialiųjų ugdymosi poreikių, ugdomi priešmokyklinio ugdymo specialiojoje grupėje.

Nuo 2016 m. rugsėjo 1 d. ugdymo proceso organizavimas ir neformalusis vaikų švietimas papildytas atskirais Ekologijos ir aplinkos technologijų ugdymo sampratos, patvirtintos Lietuvos Respublikos švietimo ir mokslo ministro 2015 m. balandžio 23 d. įsakymu Nr. V-379, elementais. Pasirinktos ekologijos ir aplinkos technologijų pakraipos tikslas - pradiniame ugdyme perteikti ekologijos žinių pradmenis, suformuoti ekologijos ir aplinkos technologijų brandos pagrindus; pagrindiniame ugdyme – nuosekliai plėsti ekologijos ir aplinkos technologijų žinias, mokinių praktinių gebėjimų lauką, formuoti atsakingą, gamtą tausojantį elgesį. Penktose klasėse nuo 2016 m. rugsėjo 1 d. dėstomas ugdymo turinį papildantis dalykas – sveika gyvensena, ekologijos ir aplinkos technologijų temos integruojamos į mokomuosius dalykus, projektinę veiklą, klasių auklėtojų veiklą.

2018-2019 metais mokykla vykdė iš ES struktūrinių fondų lėšų bendrai finansuojamą projektą „Druskininkų savivaldybės pradinio ugdymo pasiekimų gerinimas, lavinant socialinį-emocinį intelektą“. 2018 m. vasario mėn. mokykloje vykusiuose LIONS QUEST socialinio ir emocinio ugdymo programos „Laikas kartu“ mokymuose dalyvavo ir projekto mokyklų-partnerių – Viečiūnų ir Leipalingio progimnazijų pedagogai. Mokymų metu pedagogai pagilino žinias, kaip kurti saugią mokymosi aplinką ir išmokyti vaikus įgūdžių, padedančių pasiekti sėkmę mokykloje ir gyvenime. Mokyklos gavo reikalingą informacinį-metodinį paketą, taip pat papildomą „Priemonių krepšelį“, kurį sudarė lavinantys žaidimai, knygos, įvairios kūrybinės užduotys, taip pat kitą, programos įgyvendinimui reikalingą įrangą. Įgyvendinant programą buvo organizuojami užsiėmimai klasėse, renginiai, vyko mini projektai ir kitos veiklos mokiniams bei jų tėvams. Mokymosi procesas ir naudojami metodai buvo orientuoti į aktyvų, smagų mokymąsi per vaikų patirtį, labiau atsižvelgiama į jausmus, plečiamos ugdymo aplinkos, visa tai nukreipta į mokinių pasiekimų gerinimą.

Mokyklos komanda, kartu su dešimčia kitų atrinktų Respublikos mokyklų, dalyvauja Švietimo ir mokslo ministerijos bei Ugdymo plėtotės centro inicijuotame projekte „Informatika pradiniame ugdyme“, kuris vykdomas nuo 2017 m. vasario  iki 2018 m. rugpjūčio. Projekto dalyviai, kartu su mokslininkų grupe, kurs ir išbandys mokomąją medžiagą, parengtą remiantis informatikos turinio matmenimis, teiks siūlymus dėl informatikos turinio ir informatikos bendrosios programos projekto, dalyvaus projekto renginiuose ir mokymuose, dalinsis gerąja patirtimi.

Mokyklos komanda, kartu su dešimčia kitų atrinktų Respublikos mokyklų, 2017-2018 m. dalyvavo Švietimo ir mokslo ministerijos bei Ugdymo plėtotės centro inicijuotame projekte „Informatika pradiniame ugdyme“. Mokyklos komanda, kartu su mokslininkų grupe, kūrė ir išbandė mokomąją medžiagą, parengtą remiantis informatikos turinio matmenimis, teikė siūlymus dėl informatikos turinio ir informatikos bendrosios programos projekto, dalyvavo projekto renginiuose ir mokymuose, dalinosi gerąja patirtimi.

2018-2019 metais mokykla dalyvavo projekte Erasmus + „Mokymo metodų tobulinimas IT aprūpintose klasėse, naudojant akių sekimo technologijas“, todėl dalis mokytojų tobulinimosi laiko buvo skirta ir IT naujovėms įsisavinti.

2018 m. Ugdymo plėtotės centras pakvietė nebijančias iššūkių, iniciatyvias, inovatyvias ir kūrybiškai dirbančias mokyklas nuo 2018–2019 mokslo metų prisijungti prie integralaus gamtamokslinio ugdymo programą išbandančių mokyklų. Mokykla dalyvavo atrankoje, buvo sudaryta mokyklos komanda ir 2018-2019 m.m. gamtos ir žmogaus dalykas 5 klasėje pradėtas mokyti pagal UPC projekto „Pagrindinio ugdymo pirmojo koncentro 5-8 kl. mokinių esminių kompetencijų ugdymas“  integralaus gamtamokslinio ugdymo programą.

Integralaus gamtamokslinio ugdymo programos pagrindinėje mokykloje paskirtis – ugdyti mokinių gamtamokslinę kompetenciją – gebėjimą ir nusiteikimą naudotis gamtos pasaulį aiškinančiomis žiniomis ir gamtos tyrimų metodais, siekiant atsakyti į iškylančius klausimus, ieškoti įrodymais pagrįstų išvadų bei sprendimų, suprasti žmogaus veiklos sukeltus pokyčius gamtoje ir imtis asmeninės atsakomybės už aplinkos išsaugojimą, tausoti savo ir kitų žmonių sveikatą.

2019-09-11 mokykla VšĮ „Tikra mityba“ pasirašė sutartį ir dalyvauja respublikiniame projekte  „Sveikatiada“. Tai ilgalaikis sveikos gyvensenos ugdymo projektas, suteikiantis vaikams žinių ir praktinių įgūdžių apie sveikatą, mitybą ir fizinį aktyvumą.  Vaikams organizuojami įdomūs ir patrauklūs renginiai. Veiklose dalyvauja ne vien mokiniai, bet ir mokytojai, mokyklų administracijos darbuotojai bei tėvai.

„Sveikatiada” šiais mokslo metais organizuoja Valstybinio visuomenės sveikatos stiprinimo fondo remiamą projektą „Sveikatiados maisto detektyvai“. Mokykloje projekto ambasadorė ir veiklų koordinatorė – Vilija Žadeikienė, visuomenės sveikatos biuro specialistė, vykdanti sveikatos priežiūrą mokykloje.

Mokykloje nuo 2015 m. rugsėjo 1 d. vykdoma OLWEUS patyčių prevencijos programa. Mokytojai ir kiti mokyklos darbuotojai dalyvavo mokymuose, mokėsi atpažinti patyčias. Vadovaujantis Olweus programos standartu siekiama užkirsti kelią patyčių ir agresijos atvejams mokykloje, pagal poreikius teikti pagalbą mokiniams, išmokyti visus mokyklos darbuotojus atpažinti, pastebėti patyčias ir tinkamai į jas reaguoti. Programos vykdyme dalyvauja visa mokyklos bendruomenė. Apklausų duomenys rodo mažėjantį patyčių mokykloje procentą: 2015 m. buvo 21,9%, 2016 m.- 21,3 %, 2017 m. - 15,9 %, 2018 m.- 14,8%. Apklausų rezultatus kasmet pristato Olweus instruktorė Laimutė Tautkienė. Jie aptariami koordinacinio komiteto susirinkimuose, mokyklos tarybos ir mokytojų tarybos posėdžiuose, mokinių tarybos susirinkimuose, pristatomi mokinių tėvų susirinkimuose. Mokykloje organizuojami renginiai, akcijos, vykdomi projektai, kurių vienas iš tikslų - skatinti mokinius tinkamai bendrauti, dirbti komandoje ir būti tolerantiškiems vienas kito atžvilgiu. Kiekvienais metais mokykla dalyvauja akcijoje „Savaitė be patyčių“, gauna padėkas. Parengtas ir direktoriaus įsakymu patvirtintas Smurto ir patyčių prevencijos ir intervencijos vykdymo tvarkos aprašas. Kuriant saugią ir draugišką aplinką mokykloje, labai svarbus visos mokyklos bendruomenės bendravimas ir bendradarbiavimas. Patyčių prevencijai, mokinių saugumui pertraukų metu užtikrinti bei užkertant kelią mokinio taisyklių pažeidinėjimams, mokyklos fojė ir koridoriuose įrengtos ir vaizdo stebėjimo kameros.

Pagal projektą „STEP efektyvios tėvystės įgūdžių ugdymo grupės – šeimų psichologiniam atsparumui didinti“ kiekvienais metais tėveliai galėjo dalyvauti efektyvios tėvystės įgūdžių ugdymo (STEP) grupėse. Mokymus vedė pradinio ugdymo mokytoja A.Keturkienė. 2019 metais mokymus baigė 11 tėvelių, kurie įgijo daugiau žinių apie psichologinę-socialinę vaiko raidą, tinkamą ir netinkamą vaiko elgesį bei jį lemiančias priežastis, atsakingos ir efektyvios tėvystės įgūdžius: demokratišką auklėjimo ir bendravimo su vaiku būdą, pozityvius drausminimo būdus nustatant ribas vaiko elgesiui ir sprendimams, tinkamą savęs ir vaiko drąsinimą, „Aš kalbą“ ir kt. bei įgytas žinias išbandė praktiškai.

Mokiniams, turintiems ugdymosi sunkumų, kai pasiekimų lygis žemesnis nei numatyta Pagrindinio ugdymo bendrosiose programose ir mokiniai nedaro pažangos, kai mokiniai dėl ligos ar kitų priežasčių praleidžia dalį pamokų, taip pat siekiant sudaryti sąlygas mokykloje atlikti namų darbų užduotis, numatomos ilgalaikės ir trumpalaikės konsultacijos. Gabiems mokiniams siūlomi atskirų dalykų moduliai, sudarant sąlygas gabumams plėtoti. Klasių valandėlės įtrauktos į pamokų tvarkaraštį ir vyksta tuo pačiu metu, tai leidžia organizuoti mokiniams įvairesnę veiklą.

Kiekvienais mokslo metais birželio mėn. vykdoma neformaliojo švietimo programa - vasaros stovykla „Vaivorykštė“, kurios metu užimami ne tik socialiai remtini mokiniai, bet užimtumas organizuojamas ir kitiems pirmų-penktų klasių mokiniams pagal tėvų pageidavimus. Stovyklos veikla suplanuojama iš anksto, orientuojama į mokinių psichologines ypatybes bei socialinių įgūdžių formavimą bei įtvirtinimą. Daug dėmesio skiriama išvykoms, edukacinėms programoms. Šiais metais stovykla neorganizuota dėl karantino.

Siekiant sudaryti optimalias sąlygas ir tinkamą aplinką kiekvieno vaiko ugdymuisi, padedant savivaldybei, mokykloje 2019 m. rugsėjo 1 d. atidaryta priešmokyklinė specialioji grupė ir sensorinis kambarys mokinių, turinčių autizmo spektro sutrikimų, ugdymui. Modernios sensorinės įrangos pagalba mokytojai gali stimuliuoti šios klasės ir kitų specialiųjų ugdymosi poreikių turinčių mokinių pojūčius ir nukreipti juos tinkama linkme. Užsiėmimai šiame kambaryje palengvina mokytojų darbą su įvairių sutrikimų turinčiais vaikais, padeda individualiai parinkti jų ugdymui tinkančias priemones, per jutimus padėti jiems suvokti pasaulį, patirti džiugias emocijas ugdymo procese ir kartu pasiekti jų ugdymo(si) pažangą.

Savivaldybei skyrus finansavimą, įrengtas modernus liftas fizinę negalią turintiems mokiniams, tokiu būdu jiems sudarytos tinkamos sąlygos patogiau judėti mokykloje, lengvai pasiekti reikalingas patalpas (biblioteką, skaityklą, aktų salę, kompiuterių klases), esančias skirtinguose aukštuose.

2020 metus Seimas paskelbė Mokyklų bendruomenių metais. Mokyklų bendruomenių metų tikslas – skatinti Lietuvos visuomenę prisidėti prie palankios emocinės aplinkos kūrimo mokyklose, stiprinti mokyklų bendruomenių savarankiškumą.

Parengtas ir mokyklos direktoriaus 2019 m. lapkričio 29 d. įsakymu Nr. V1-157 patvirtintas „Druskininkų „Saulės“ pagrindinės mokyklos bendruomenės informavimo ir komunikavimo tvarkos aprašas“. Numatyti aiškūs informacijos perdavimo, sprendimų priėmimo, tėvų įtraukimo į dalyvavimą vaikų ugdyme ir mokyklos veikloje būdai ir tvarka. Bendruomenės narių susitarimu siekiama kuo aktyvesnio bendruomenės narių įsitraukimo į sprendimų priėmimą, numatytų veiklų įgyvendinimą, dalyvavimą mokyklos gyvenime.

Susibūrusi iniciatyvių mokyklos administracijos, mokytojų, mokinių tėvų ir švietimo skyriaus specialistų komanda parengė 2020-2022 m. „Pozityvios mokymo(si) ir tinkamo vaikų emocinio vystymosi aplinkos kūrimo“ projektą, kurį įgyvendinant bus siekiama padėti mokiniams įgyti ir sėkmingai naudoti socialinius ir emocinius gebėjimus, užtikrinti sėkmę mokykloje ir gyvenime, puoselėti darnius tarpusavio santykius bendruomenėje ir stiprinti atsakingą elgesį visuomenėje.

**III. SITUACIJOS ANALIZĖ**

1 lentelė.Klasių komplektų ir mokinių skaičiaus kaita

|  |  |  |  |  |  |  |  |
| --- | --- | --- | --- | --- | --- | --- | --- |
| Mokslo metai | Bendras mokinių skaičius | Klasių komplektų skaičius | Priešmok. ugdymo gr. vaikų sk. | 1-4 klasės | 5-8 klasės | 9-10 klasės | Spec. (lavinamosios)  gr./kl. |
| 2017-2018 | 543 | 28+5\* | 48 | 254 | 237 | 27 | 13 |
| 2018-2019 | 567 | 29+5\* | 59 | 257 | 215 | 26 | 10 |
| 2019-2020 | 601 | 29+5\* | 65 | 263 | 219 | 43 | 13 |

\*Vilniaus universitetinės vaikų ligoninės Santaros klinikų filialo vaikų reabilitacijos skyriuje Druskininkų „Saulutė“ besimokančių vaikų jungtinių klasių komplektai.

Praėjusių trejų metų laikotarpiu pastebimas ženklus mokinių skaičiaus didėjimas. Lyginant su 2018-2019 m.m., 2019 m. rugsėjo 1 d. mokinių skaičius padidėjo 34 mokiniais. Vilniaus universitetinės vaikų ligoninės Santaros klinikų filialo vaikų reabilitacijos skyriaus Druskininkų ,,Saulutė“ klasėse mokomi atvykę gydytis mokiniai. Pagrindinio ugdymo programa vykdoma priešmokyklinėje grupėje ir 5 jungtiniuose klasių komplektuose. Vidutinis metinis mokinių skaičius sanatorinėse klasėse 2017-2018 m. m. – 70 mokinių, 2018-2019 m. m. – 71,08 mokinių.

2 lentelė.Specialiųjų poreikių mokiniai bendrosiose klasėse

|  |  |  |  |  |  |  |  |
| --- | --- | --- | --- | --- | --- | --- | --- |
| Metai | 2017-2018 m. m. | | 2018-2019 m. m. | | 2019-2020 m. m. | |  |
| Klasė | Spec. poreikių mokiniai | Kalbos ir komunikacijos sutrikimus turintys mokiniai | Specialiųjų poreikių mokiniai | Kalbos ir komunikacijos sutrikimus turintys mokiniai | Specialiųjų poreikių mokiniai | Kalbos ir komunikacijos sutrikimus turintys mokiniai |  |
| Priešm. ugd. gr. | 2 | 0 | 20 | 20 | 19 | 16 |  |
| 1-4 kl. | 39 | 15 | 42 | 12 | 52 | 21 |  |
| 5-8 kl. | 28 | 3 | 28 | 0 | 29 | 0 |  |
| 9-10 kl. | 6 | 0 | 3 | 0 | 11 | 0 |  |
| Iš viso: | 75 | 18 | 93 | 32 | 111 | 37 |  |

Specialiųjų poreikių mokinių skaičius 2019 m. ir 2020 m. keitėsi nežymiai. 2018 metais 4 mokinių bendrojo ugdymo klasėse mokėsi pagal individualizuotą programą, 2019 m. – 6 mokinių, 2020 m. – 9 mokiniai. 2018 m. apie 13% , 2019 m. apie 17%, 2020 m. apie 18% mokyklos mokinių turėjo specialiųjų poreikių (mokymosi sunkumų).

3 lentelė.Specialiųjų poreikių mokiniai specialiosiose (lavinamosiose) klasėse

|  |  |  |  |
| --- | --- | --- | --- |
| Klasė | 2017-2018 m.m. | 2018-2019 m. m. | 2019-2020 m.m. |
| Specialioji priešmokyklinė grupė | - | - | 3 |
| Spec. lav. kl. (1-4) | 6 | 4 | 4 |
| Spec.lav. kl. (5-10 kl.) | 2 | 4 | 4 |
| Socialinių įgūdžių klasė | 5 | 2 | 3 |
| Iš viso: | 13 | 10 | 14 |

4 lentelė.Pedagoginiai darbuotojai ir pagalbos mokiniui specialistai

|  |  |  |  |  |  |  |  |
| --- | --- | --- | --- | --- | --- | --- | --- |
| Mokytojai | | | | | | | |
| Metai / Skaičius | Mokytojai | | Vyr. mokytojai | | Mokytojai metodininkai | | |
| 2017 m.     55 | 4 | | 41 | | 10 | | |
| 2018 m.     56 | 6 | | 37 | | 13 | | |
| 2019 m.     56 | 8 | | 35 | | 13 | | |
| Darbuotojai, teikiantys pagalbą vaikui | | | | | | | |
| Specialistai | 2017-2018 m. m. | | | 2018-2019 m. m. | | 2019-2020 m.m. | |
| Darbuotojų skaičius | Etatai | | Darbuotojų skaičius | Etatai | Darbuotojų skaičius | Etatai |
| Logopedas | 1 | 1 | | 1 | 1 | 1 | 1 |
| Specialusis pedagogas | 1\* | 1+1\* | | 1+1\* | 2 | 1+1\* | 2 |
| Psichologo asistentas | - | 1 | | 1 | 1 | 1 | 1 |
| Socialinis pedagogas | 1+1\* | 1+1\* | | 2+1\* | 1,5+1\* | 2+1\* | 1,5+1\* |
| Mokytojo padėjėjas | 9+2\* | 9+2\* | | 12+4\* | 8,64 | 14 | 8,84 |
| Grupės auklėtojo padėjėjas, priešmokyklinio ugdymo specialiosios grupės pedagogo padėjėjas | 1 | 1 | | 1 | 1 | 1  1 | 1,69 |
|  | 16 | **18** | | 24 | 16,1 | 23 | 17,03 |

\*Vilniaus universitetinės vaikų ligoninės Santaros klinikų filialo vaikų reabilitacijos

skyriuje Druskininkų „Saulutė“ besimokančių vaikų klasėse.

2017-2018 m.m. mokykloje trūko pagalbos mokiniui specialistų: specialiojo pedagogo ir psichologo. Nuo 2018-2019 mokslo metų pagal mokinių skaičių 0,5 etato padidinta socialinio pedagogo pareigybė, pilnai sukomplektuoti pagalbos mokiniui specialistai pagal esamą mokinių skaičių.

**Pedagoginis personalas ir darbuotojų kaita 2017-2019 metais**

2017-2019 metais 5 mokytojai įgijo mokytojo metodininko kvalifikacinę kategoriją. Prašymus įgyti aukštesnę kvalifikacinę kategoriją 2020 metais atestacijos komisijai pateikę 4 mokytojai.

5 lentelė. Darbuotojų kaita 2017-2019 m.

|  |  |  |  |  |  |
| --- | --- | --- | --- | --- | --- |
| Metai | Mokytojai | Vyresnieji  mokytojai | Mokytojai metodininkai | Priimtų darbuotojų skaičius | Atleistų darbuotojų skaičius |
| 2017 | 6 | 39 | 10 | 2 | 4 |
| 2018 | 6 | 37 | 13 | 8 | 9 |
| 2019 | 8 | 35 | 13 | 8 | 8 |

Per 2017–2020 metų laikotarpį šalių susitarimu darbo sutartis nutraukta su 7 pensinio amžiaus pedagoginiais darbuotojais ir 3 pensinio amžiaus nepedagoginiais darbuotojais.

**Kvalifikacijos tobulinimas**

Kiekvienam pedagogui buvo sudarytos sąlygos tobulinti ir kelti savo dalykinę pedagoginę kvalifikaciją. Didesnis dėmesys mokykloje buvo skirtas ugdymo proceso tobulinimui, patyčių prevencijai, socialiniam ir emociniam mokinių ugdymui, mokinių individualiai pažangai, pagalbos mokiniui teikimui, specialiųjų poreikių turinčių mokinių ugdymui, todėl ir mokytojų kvalifikacijos tobulinimas buvo orientuotas tomis kryptimis.

Mokykla 2018 metais pradėjo vykdyti iš ES struktūrinių fondų lėšų bendrai finansuojamą projektą „Druskininkų savivaldybės pradinio ugdymo pasiekimų gerinimas, lavinant socialinį-emocinį intelektą“, kurį pabaigė vykdyti 2019 m. Asmenybės brandos centro direktorė, psichologė A. Lingienė vedė mokymų ciklą mokytojams „Mokymosi motyvacijos stiprinimas“, mokyklos komanda dalyvavo supervizijose „Bendrojo ugdymo mokyklų darbuotojų gebėjimų visuomenės sveikatos srityje stiprinimas“. Nacionalinio projekto LL3 dėka mokyklos pedagogai dalyvavo seminaruose “Asmeninė kiekvieno mokinio pažanga: dėl ko turime susitarti?“, „Demokratinio mokyklos valdymo pavyzdžiai ir bendruomenės įtraukimas siekiant vaikų pažangos“, „LL3 Druskininkuose: nauja pradžia, arba ko ir kaip sieksime?“.

2019 m. spalio 2 d. mokykloje kartu su Švietimo skyriumi buvo suorganizuota metodinė diena „Kelių į kiekvieno vaiko sėkmę paieškos: kaip spręsti mokymosi sunkumus?“. Metodinės dienos dalyviai išklausė įdomius ir aktualius Lietuvos aklųjų ir silpnaregių ugdymo centro, Sutrikusios raidos vaikų konsultavimo skyriaus darbuotojų pranešimus, aplinkos pritaikymo specialiųjų poreikių mokiniams rekomendacijas, turėjo galimybę dalyvauti grupinėje konsultacijoje, diskusijoje, individualiai pasikonsultuoti. Mokyklos pagalbos mokiniui specialistai savo žinias gilino seminaruose „Tarpinstitucinis bendradarbiavimas savivaldybėje: susitarimai, duodantys rezultatus“, “Savižudybių rizikos vertinimas ir pirmos psichologinės pagalbos teikimas”, “Apsauga nuo seksualinės prievartos prevencinės gairės dirbantiems su nepilnamečiais”. Dalyvavo įvairiuose seminaruose apie specialiųjų poreikių turinčių mokinių ugdymą, baigė safeTALK kursus „Kad visi būtų pasirengę pastebėti savižudybės pavojų“.

6 lentelė. Kvalifikacijos tobulinimas

|  |  |  |
| --- | --- | --- |
| Metai | Kvalifikaciją tobulinusių mokytojų skaičius | Vidutiniškas dienų skaičius per metus vienam pedagogui |
| 2017 | 55 | 3,80 |
| 2018 | 56 | 4,60 |
| 2019 | 56 | 4,40 |

Mokytojai dalyvavo DŠC, UPC, Specialiosios pedagogikos ir psichologijos centro, VšĮ "Abos centras" organizuotuose seminaruose, taip pat seminaruose virtualioje mokymosi aplinkoje.

**Ūkinio ir techninio personalo pokyčiai 2017-2019 m.**

|  |  |  |  |  |
| --- | --- | --- | --- | --- |
| Eil. Nr. | Pareigybės pavadinimas | Pareigybių skaičius | | |
| 2017-09-01 | 2018-09-03 | 2019-09-02 |
| 1. | Direktoriaus pavaduotojas ūkio reikalams | 1 | 1 | 1 |
| 2. | Vyr. buhalteris | 1 | 1 | - |
| 3. | Buhalteris | 1 | 1 | - |
| 4. | Bibliotekos vedėjas | 1 | 1 | 1 |
| 5. | Bibliotekininkas | 2 | 2 | 1,5 |
| 6. | Mokytojo padėjėjas | 7,25 | 7,38 | 8,84 |
|  | Pailgintos dienos grupės auklėtojas | 4,75 | 4,75 | 4,65 |
| 7. | Pailgintos dienos grupės auklėtojo padėjėjas | 0,5 | 0,5 | 1,19 |
| 8. | Personalo specialistas | 1 | 1 | 1 |
| 9. | Raštvedys | 1,5 | 1,5 | 1,5 |
| 10. | Budėtojas | 2 | 3 | 3 |
| 11. | Darbininkas | 3 | 3 | 3 |
| 12. | Kiemsargis | 1 | 1 | 1 |
| 13. | Technikas | 0,5 | 0,5 | 0,5 |
| 14. | Elektrikas | 0,5 | 0,5 | 0,5 |
|  | Inform. techn. sistemų administratorius | \_ | 1 | 1 |
| 15. | Kopijavimo įrangos operatorius | \_ | 0,25 | 0,25 |
| 16. | Sargas | 3 | - | - |
| 17. | Valytojas | 9,5 | 9,25 | 9,25 |
|  | Iš viso: | 40,5 | 40,76 | 38,93 |

2018 m. siekiant racionaliau panaudoti biudžeto lėšas ir efektyviau saugoti mokyklos turtą (mokyklos teritoriją ir statinius), buvo optimizuotas šios apsaugos modelis ir konkurso būdu mokykla perduota saugoti UAB „Ekskomisarų biuras“ nuo 2018 m. spalio 1 d., sudaryta paslaugų teikimo sutartis 5 metams. Nuo 2018 m. spalio 1 d. panaikinta sargo pareigybė (3 etatai) ir 1 etatu padidinta budėtojo pareigybė etatas (siekiant užtikrinti sporto ir aktų salių darbą iki 22.00 val.).

Nuo 2018 m. rugsėjo 3 d. mokytojo konsultanto pareigybė (1 etatas) pakeista į informacinių technologijų sistemų administratoriaus pareigybę ir perkelta į nepedagoginių darbuotojų pareigybių sąrašą. Siekiant sudaryti geresnes sąlygas mokytojams ruošiantis pamokoms, nuo 2018 m. rugsėjo 3 d. 0,25 etato sumažintas valytojų skaičius ir įsteigta 0,25 etato kopijavimo įrangos operatoriaus pareigybė.

Nuo 2019 m. sausio 2 d. 0,5 etato sumažintas bibliotekininkų skaičius.

Nuo 2019 m. rugsėjo 2 d. 0,5 etato skirta naujai atidarytos priešmokyklinio ugdymo specialiosios grupės pedagogo padėjėjo pareigybei. Nuo 2019 m. spalio 1 d. 0,69 etato skirta pailgintos dienos grupės auklėtojo padėjėjo pareigybei.

Nuo 2019 m. gruodžio 3 d., optimizuojant biudžetinių įstaigų buhalterinės apskaitos procesus, panaikintos vyr. buhalterio ir buhalterio pareigybės.

Darbuotojų kvalifikacija atitinka pareigybėms keliamus reikalavimus: technikas ir elektrikas – atestuoti (atsakingi už elektros ir šildymo ūkį), pavaduotojas ūkio reikalams, personalo specialistas ir raštvedys turi reikiamą išsilavinimą ir kvalifikaciją.

**1-4 klasių mokinių ugdymosi rezultatų analizė**

|  |  |  |  |  |  |  |
| --- | --- | --- | --- | --- | --- | --- |
| Metai | Klasė | Mokinių skaičius | Pažangumo lygis | | | |
| Aukštesnysis | Pagrindinis | Patenkinamas | Nepasiektas patenkinamas |
| **2017** | 1 | 81 | 25 | 39 | 15 | 2 |
| 2 | 60 | 16 | 30 | 14 | - |
| 3 | 57 | 12 | 15 | 30 | - |
| 4 | 56 | 13 | 27 | 16 | - |
| **Iš viso:** | **254** | **66 (26,0%)** | **111 (43,7%)** | **75 (29,5%)** | **2 (0,8%)** |
| **2018** | 1 | 68 | 26 | 21 | 19 | 2 |
| 2 | 77 | 18 | 42 | 17 | - |
| 3 | 55 | 17 | 20 | 18 | - |
| 4 | 54 | 7 | 29 | 18 | - |
| **Iš viso:** | **254** | **68 (26,7%)** | **112 (44,1%)** | **72 (28,3%)** | **2 (0,78%)** |
| **2019** | 1 | 53 | 17 | 29 | 8 | 1 |
| 2 | 67 | 20 | 31 | 14 | 1 |
| 3 | 76 | 17 | 38 | 20 | - |
| 4 | 57 | 16 | 18 | 22 | - |
| **Iš viso:** | **253** | **70 (27,7%)** | **116 (45,8%)** | **65 (25,7%)** | **2 (0,8%)** |

Per trejus metus mokinių pasiekimai kito nežymiai. 2017 ir 2018 metais mokinių, pasiekusių aukštesnįjį, pagrindinį ir patenkinamą lygį procentais yra labai panašus. 2019 m. padaugėjo mokinių, pasiekusių aukštesnįjį lygį. Kiekvienais metais po 2 mokinius kartojo kursą. Tai mokiniai arba turintys specialiųjų poreikių ir kuriems PPT rekomenduoja kartoti kursą, arba mokiniai iš socialinės rizikos šeimų.

2017 m. visi mokiniai buvo ugdomi pagal pradinio ugdymo programą, 2018 m. 1 mokinys buvo ugdomas pagal individualizuotą programą, 2019 m. - 2 mokiniai. Visi mokiniai padarė pažangą.

2017 m. 57 ketvirtokai baigė pradinio ugdymo programą, iš jų 56 gavo pradinio išsilavinimo pažymėjimą, 1 ketvirtokas gavo pradinio ugdymo pasiekimų pažymėjimą (mokėsi specialiojoje lavinamojoje klasėje). 2018 m. 56 ketvirtokai baigė pradinio ugdymo programą, iš jų 54 mokiniai gavo pradinio išsilavinimo pažymėjimus, 2 – pradinio ugdymo pasiekimų pažymėjimus (mokėsi specialiojoje lavinamojoje klasėje). 2019 m. pradinio ugdymo programą baigė 57 ketvirtokai.

**5-10 klasių mokinių ugdymosi rezultatų analizė**

|  |  |  |  |  |  |  |
| --- | --- | --- | --- | --- | --- | --- |
| Metai | Klasė | Mokinių skaičius | Pažangumas lygiais | | | |
| Aukštesnysis | Pagrindinis | Patenkinamas | Nepasiektas patenkinamas |
| 2017 | 5-8 | 199 | 81 | 110 | 7 | 1 |
| 40,7% | 55,2% | 3,5 % | 0,5 % |
| 2017 | 9-10 | 32 | – | 6 | 29 | 7 |
| 0 % | 14,6 % | 70,7 % | 17 % |
| 2018 | 5-8 | 202 | 96 | 100 | 6 | 0 |
| 47,5% | 49,5 % | 3 % | 0 % |
| 2018 | 9-10 | 24 | – | 4 | 20 | 0 |
| 0% | 58 % | 42 % | 0 % |
| 2019 | 5-8 | 210 | 87 | 99 | 21 | 3 |
| 41,5 % | 47,1 % | 10 % | 1,4 % |
| 2019 | 9-10 | 26 | – | 3 | 20 | 3 |
| 0 % | 11.5 % | 77 % | 11.5 % |

5-8 klasėse mokinių, kurie pasiekė aukštesnįjį lygį, skaičius lyginant 2017 ir 2018 metais sumažėjo 6 procentais, tačiau padidėjo skaičius mokinių, kurie pasiekė pagrindinį lygį 7,8 procento, pasiekusiųjų patenkinamą lygį sumažėjo 8 procentais, nepasiekusiųjų patenkinamo lygio padidėjo 2 procentais. „Saulės“ pagrindinės mokyklos gerai besimokantys mokiniai , baigę 8 klases išvyksta į “Ryto” gimnaziją, mokymosi rezultatai 9-10 klasėse nėra aukšti. 9-10 klasėse neturime mokinių, pasiekusiųjų aukštesnįjį lygį. Mokinių, kurie mokosi pagrindiniu ir patenkinamu lygiais, skaičius pastaraisiais metais stabilizavosi. Dauguma 9-10 klasių mokinių mokosi patenkinamu lygiu.

**2 ir 4 klasių diagnostinių testų rezultatai**

Diagnostinių testų palyginimas 2-ose klasėse

|  |  |  |  |  |  |  |
| --- | --- | --- | --- | --- | --- | --- |
| **Matematika** | Mokinių skaičius  2017 m. | Procentai | Mokinių skaičius  2018 m. | Procentai | Mokinių skaičius 2019 m. | Procentai |
| 1 grupė | 1 | 1,9% | 6 | 5,3% | 9 | 15,5% |
| 2 grupė | 9 | 16,7% | 17 | 24,0% | 16 | 27,6% |
| 3 grupė | 46 | 81,5% | 53 | 70,7% | 33 | 56,9% |
| Viso: | **56** |  | **76** |  | **58** |  |
|  | | | | | | |
| **Skaitymas** | Mokinių skaičius  2017 m. | Procentais | Mokinių skaičius  2018 m. | Procentais | Mokinių skaičius  2019 m. | Procentais |
| 1 grupė | 3 | 5,4% | 5 | 7,5% | 6 | 10,7% |
| 2 grupė | 15 | 26,8% | 23 | 31,3% | 21 | 37,5% |
| 3 grupė | 38 | 67,9% | 47 | 61,2% | 29 | 51,8% |
| **Viso:** | **56** |  | **75** |  | **56** |  |

|  |  |  |  |  |  |  |
| --- | --- | --- | --- | --- | --- | --- |
| **Rašymas**  **(teksto kūrimas)** | Mokinių skaičius  2017 m. | Procentais | Mokinių skaičius  2018 m. | Procentais | Mokinių skaičius  2019 m. | Procentais |
| 1 grupė | 2 | 3,6 | 5 | 6,8% | 11 | 20% |
| 2 grupė | 21 | 38,2 | 42 | 53,4% | 14 | 25,5% |
| 3 grupė | 33 | 58,2 | 28 | 37,8% | 30 | 54,5% |
| **Viso:** | **56** |  | **75** |  | **56** |  |

|  |  |  |  |  |  |  |
| --- | --- | --- | --- | --- | --- | --- |
| **Rašymas (kalbos sandaros pažinimas)** | Mokinių skaičius  2017 m. | Procentais | Mokinių skaičius  2018 m. | Procentais | Mokinių skaičius  2019 m. | Procentais |
| 1 grupė | 4 | 7,4% | 2 | 3,1% | 6 | 10,5% |
| 2 grupė | 18 | 31,5% | 15 | 20,0% | 15 | 26,3% |
| 3 grupė | 34 | 61,1% | 56 | 76,9% | 36 | 56,2% |
| **Viso:** | **56** |  | **73** |  | **57** |  |

**2016-2017 m.m. (4 kl.)**

|  |  |  |  |
| --- | --- | --- | --- |
| **Matematika** | Mokinių skaičius | Mokyklos pasiekimai procentais | Šalies pasiekimai procentais |
| Nepasiektas patenkinamas | 1 | 1,8% | 3,8% |
| Patenkinamas | 13 | 23,2% | 27,9% |
| Pagrindinis | 32 | 57,1% | 55,7% |
| Aukštesnysis | 10 | 17,9% | 13,1% |

Vienas mokinys, kuris nepasiekė patenkinamo lygio, turi specialiųjų ugdymo(-si) poreikių.

|  |  |  |  |
| --- | --- | --- | --- |
| **Skaitymas** | Mokinių skaičius | Mokyklos pasiekimai procentais | Šalies pasiekimai procentais |
| Nepasiektas patenkinamas | 2 | 3,7% | 10,8% |
| Patenkinamas | 19 | 35,2% | 51,7% |
| Pagrindinis | 18 | 33,3% | 26,7% |
| Aukštesnysis | 15 | 27,8% | 10,8% |

2 vaikai, kurie nepasiekė patenkinamo lygio, turi specialiųjų ugdymo(-si) poreikių.

|  |  |  |  |
| --- | --- | --- | --- |
| **Rašymas** | Mokinių skaičius | Mokyklos pasiekimai procentais | Šalies pasiekimai procentais |
| Nepasiektas patenkinamas | 1 | 1,9% | 18,5% |
| Patenkinamas | 10 | 19,2% | 39,5% |
| Pagrindinis | 19 | 36,5% | 31,1% |
| Aukštesnysis | 22 | 42,3% | 10,8% |

Vienas mokinys, kuris nepasiekė patenkinamo lygio, turi specialiųjų ugdymo(-si) poreikių.

|  |  |  |  |
| --- | --- | --- | --- |
|  | Mokinių skaičius | Mokyklos pasiekimai procentais | Šalies pasiekimai procentais |
| Nepasiektas patenkinamas | 0 | 0,0% | 1,8% |
| Patenkinamas | 8 | 14,5% | 27,6% |
| Pagrindinis | 29 | 52,7% | 56,8% |
| Aukštesnysis | 18 | 32,7% | 13,8% |

**2017-2018 m.m. (4 kl.)**

|  |  |  |  |
| --- | --- | --- | --- |
| **Matematika** | Mokinių skaičius | Mokyklos pasiekimai procentais | Šalies pasiekimai procentais |
| Nepasiektas patenkinamas | 0 | 0% | 6,1% |
| Patenkinamas | 0 | 0% | 19,1% |
| Pagrindinis | 30 | 61,2% | 57,1% |
| Aukštesnysis | 19 | 38,8% | 11,7% |

|  |  |  |  |
| --- | --- | --- | --- |
| **Skaitymas** | Mokinių skaičius | Mokyklos pasiekimai procentais | Šalies pasiekimai procentais |
| Nepasiektas patenkinamas | 0 | 0% | 12,5% |
| Patenkinamas | 12 | 24,0% | 47,6% |
| Pagrindinis | 23 | 46,0% | 28,9% |
| Aukštesnysis | 15 | 30,0% | 10,9% |

|  |  |  |  |
| --- | --- | --- | --- |
| **Rašymas** | Mokinių skaičius | Mokyklos pasiekimai procentais | Šalies pasiekimai procentais |
| Nepasiektas patenkinamas | 0 | 0% | 8,5% |
| Patenkinamas | 12 | 25,5% | 32,4% |
| Pagrindinis | 23 | 48,9% | 45,9% |
| Aukštesnysis | 12 | 25,5% | 13,4% |

|  |  |  |  |
| --- | --- | --- | --- |
| **Pasaulio pažinimas** | Mokinių skaičius | Mokyklos pasiekimai procentais | Šalies pasiekimai procentais |
| Nepasiektas patenkinamas | 0 | 0,0% | 0,9% |
| Patenkinamas | 1 | 2,0% | 32,2% |
| Pagrindinis | 30 | 60,0% | 50,6% |
| Aukštesnysis | 19 | 38,0% | 16,3% |

**2018-2019 m.m. (4 kl.)**

|  |  |  |  |
| --- | --- | --- | --- |
| **Matematika** | Mokinių skaičius | Mokyklos pasiekimai procentais | Šalies pasiekimai procentais |
| Nepasiektas patenkinamas | 0 | 0,0% | 3,3% |
| Patenkinamas | 1 | 1,9% | 24,4% |
| Pagrindinis | 30 | 56,6% | 59,0% |
| Aukštesnysis | 22 | 41.5% | 13,3% |

|  |  |  |  |
| --- | --- | --- | --- |
| **Skaitymas** | Mokinių skaičius | Mokyklos pasiekimai procentais | Šalies pasiekimai procentais |
| Nepasiektas patenkinamas | 0 | 0,0% | 14,0% |
| Patenkinamas | 6 | 11,5% | 46,1% |
| Pagrindinis | 25 | 48,1% | 27,9% |
| Aukštesnysis | 21 | 40,4% | 12,0% |

|  |  |  |  |
| --- | --- | --- | --- |
| **Rašymas** | Mokinių skaičius | Mokyklos pasiekimai procentais | Šalies pasiekimai procentais |
| Nepasiektas patenkinamas | 0 | 0,0% | 8,4% |
| Patenkinamas | 6 | 12,2% | 34,4% |
| Pagrindinis | 25 | 51,0% | 39,1% |
| Aukštesnysis | 18 | 36,7% | 18,1% |

|  |  |  |  |
| --- | --- | --- | --- |
| **Pasaulio pažinimas** | Mokinių skaičius | Mokyklos pasiekimai procentais | Šalies pasiekimai procentais |
| Nepasiektas patenkinamas | 0 | 0,0% | 3,1% |
| Patenkinamas | 1 | 2,0% | 29,7% |
| Pagrindinis | 5 | 9,8% | 53,0% |
| Aukštesnysis | 45 | 88,2% | 14,2% |

2019 metais antrų klasių mokiniams puikiai sekėsi rašymas (teksto kūrimas). Aukštesnįjį lygį pasiekė 16,7% daugiau mokinių nei 2018 metais. Matematika 2019 metais pagrindinį lygį pasiekė 3,6 % daugiau nei 2018 metais, skaitymas - 6,2% daugiau nei 2018 metais, rašymas (kalbos sandaros pažinimas) - 6,3% daugiau nei 2018 metais.

2019 metais ketvirtų klasių mokiniams puikiai sekėsi pasaulio pažinimas ir rašymas (teksto kūrimas). Pasaulio pažinimo aukštesnįjį lygį pasiekė 50,2% daugiau mokinių nei 2018 metais, rašymo (teksto kūrimas) aukštesnįjį lygį pasiekė 25,5% mokinių. Matematika 2019 metais aukštesnįjį lygį pasiekė 10,4 % daugiau nei 2018 metais, skaitymas - 10,4% daugiau nei 2018 metais.

**Lankomumo analizė**

|  |  |  |  |  |
| --- | --- | --- | --- | --- |
| Metai | Vidutinis 1 mokinio per m. m. praleistų pamokų skaičius | | Vidutinis 1 mokinio per m. m. praleistų pamokų skaičius dėl nepateisinamų priežasčių | |
| 1-4 kl. | 5-10 kl. | 1-4 kl. | 5-10 kl. |
| 2017 | 63,08 | 87,6 | 5,26 | 10,5 |
| 2018 | 58,15 | 85,3 | 4,6 | 9,54 |
| 2019 | 56,74 | 78,66 | 4,33 | 8,8 |

Pradinių klasių mokiniai daugiausia pamokų praleidžia dėl ligos. Vyresniųjų klasių mokiniai pamokas praleidžia dėl dalyvavimo varžybose, olimpiadose arba dėl mokymosi motyvacijos stokos.

**Nemokamai maitinamų mokinių skaičius**

|  |  |  |
| --- | --- | --- |
| Metai | Klasės | Mokinių skaičius |
| 2017 | Priešmokyklinio ugdymo grupė | 6 |
| 1-4 | 21 |
| 5-10 | 36 |
| Viso: | **63** |
| 2018 | Priešmokyklinio ugdymo grupė | 9 |
| 1-4 | 34 |
| 5-10 | 47 |
| Viso: | **90** |
| 2019 | Priešmokyklinio ugdymo grupė | 6 |
| 1-4 | 35 |
| 5-10 | 56 |
| Viso: | **97** |

Padidėjo nemokamai maitinamų mokinių skaičius, nes padidėjo mokinių skaičius mokykloje.

**Nemokamai vežiojamų mokinių skaičius ir vežiojimo būdai**

|  |  |  |  |  |
| --- | --- | --- | --- | --- |
| Metai | Geltonasis autobusas | Maršrutinis transportas | Tėvai | Mišrus vežiojimo būdas |
| 2017 | 21 | 12 | 15 | 17 |
| 2018 | 30 | 14 | 5 | 18 |
| 2019 | 38 | 14 | 12 | 22 |

Nemokamai vežiojamų mokinių skaičius padidėjo geltonaisiais autobusais, nes pradėjo kursuoti naujas maršrutas į Jaskonis.

**Pagrindinės mokyklos baigimo rezultatai**

|  |  |  |  |
| --- | --- | --- | --- |
| Metai | 2017 | 2018 | 2019 |
| 10 kl. mokinių skaičius | 16 | 12 | 10 |
| Baigė pagrindinio ugdymo programą | 16 | 12 | 10 |

Dauguma dešimtokų mokymąsi tęsia Druskininkų „Ryto“ gimnazijoje. Kiti toliau mokosi Alytaus profesinio rengimo centre, Daugų verslo ir technologijų mokykloje, Druskininkų švietimo centre. Visi 10 klasės mokiniai sėkmingai baigė pagrindinio ugdymo programą.

**Neformalusis švietimas**

|  |  |  |  |  |
| --- | --- | --- | --- | --- |
| Mokslo metai | Klasių komplektų skaičius  (1-10 kl.) | Neformaliojo ugdymo valandos pagal ugdymo planą | Panaudotos neformaliojo ugdymo valandos | Mokinių skaičius  (1-10 kl.) |
| 2014-2015 | 28 | 38 | 36 | 545 |
| 2015-2016 | 27 | 36 | 35 | 546 |
| 2016-2017 | 27 | 36 | 34 | 539 |

Mokinių gebėjimams ir saviraiškai tobulinti buvo sudarytos sąlygos lankyti būrelius ir dalyvauti įvairiose projektinėse veiklose. Atsižvelgus į mokinių poreikius, 2019 m. buvo parengtos ir vykdomos 31 neformaliojo švietimo programa, numatančios įvairias menines, kūrybines, etnokultūrines, informacinių technologijų, sportines, praktines ir pažintines veiklas. Mokiniai noriai lankė neformaliojo švietimo užsiėmimus. Būrelius lankantys mokiniai džiugino aukštais pasiekimais ir užėmė aukštas prizines vietas ne tik mokyklos, savivaldybės, bet ir respublikiniuose konkursuose, varžybose. Daugumos būrelių veikla tęstinė. Mokykla tęsė bendradarbiavimą su respublikiniais projektais „Mokausi iš kino“ ir „Kino busas“. Mokiniai turėjo unikalią galimybę susipažinti su garsiais Lietuvos režisieriais, kurti mini filmus, dalyvauti diskusijose.

**2017-2019 METŲ STRATEGINIO VEIKLOS PLANO ĮGYVENDINIMO ANALIZĖ**

**Pagrindinė mokyklos bendruomenės 2017-2019 m. strateginių tikslų kryptis** – nuosekliai kurti veiksmingą vaiko asmenybės ugdymo sistemą, sudarančią sąlygas kiekvieno vaiko asmenybės brandai, individualias galimybes atitinkantiems ugdymosi pasiekimams ir nuolatinei ugdymosi pažangai, bei mokymąsi stimuliuojančią ir kiekvieno besimokančio bendruomenės nario poreikius tenkinančią aplinką.

|  |  |
| --- | --- |
| **1 TIKSLAS.** Kurti vaiko asmenybės ugdymo sistemą, užtikrinančią jo asmenybės brandą, individualias galimybes atitinkančius ugdymosi pasiekimus ir nuolatinę ugdymosi pažangą. | |
| **1.1. uždavinys.** Sudaryti sąlygas kiekvieno mokinio ugdymosi pažangai, didinant mokymosi motyvaciją. | |
| **Planuotas rezultatas** | 1. Organizuoti ugdomąją veiklą ir netradicinėse edukacinėse aplinkose.  2. Sustiprinti tarpdalykinius ryšius.  3. Patobulinti ugdymo proceso planavimą ir organizavimą. |
| **Rezultatas**  **dalinai pasiektas** | 1.Mokytojai vedė atviras ir integruotas pamokas, pamokas netradicinėje aplinkoje: buvo išnaudojamos mokyklos erdvės, puiki Druskininkų gamta, mokyklos „Žalioji klasė“, skaitykla, miesto ir šalies muziejai, kurie siūlo puikias edukacines programas įvairaus amžiaus mokiniams, vyko įdomūs užsiėmimai VšĮ Vilniaus Žirmūnų darbo rinkos mokymo centro Druskininkų filiale.  2. Bendrosios mokinių kompetencijos buvo plėtojamos ir kitomis ugdymo formomis: organizuotos gamtamokslinių, tyriminių ir projektinių veiklų dienos „Ieškau, tyrinėju, atrandu“, „Esu šios Žemės vaikas“, kurių metu vaikai tyrinėjo gamtą, vykdė laboratorinius bandymus, rinko medžiagą, susitiko su įdomiais žmonėmis, dalyvavo respublikiniuose Lietuvos mokinių neformaliojo centro organizuotuose projektuose.  3.Pradinių klasių mokiniai dalyvavo projekte „Informatika pradiniame ugdyme“, projekte „Druskininkų sav. pradinio ugdymo gerinimas lavinant socialinį-emocinį intelektą“, kas mėnesį buvo vykdomi mini projektai, skirti mokinių socialinio-emocinio intelekto ugdymui.  4.Pirmokų, penktokų ir naujai atėjusių mokinių adaptacija kiekvienais metais ištirta ir aptarta metodinės tarybos posėdžiuose ir vaiko gerovės komisijoje.  5.Nepakankamai sparčiai vyksta perėjimas nuo mokymo prie mokymosi paradigmos. Mokytojas dar dažnai išlieka per daug aktyvus pamokoje. Trūksta aktyviųjų metodų įvairovės pamokose. |
| **1.2. Uždavinys**. Sukurti veiksmingą mokinių asmeninės pažangos stebėjimo, fiksavimo ir pagalbos mokiniui sistemą. | |
| **Planuotas rezultatas** | 1. Bus parengtas ir patvirtintas mokinių asmeninės pažangos stebėjimo, fiksavimo ir pagalbos mokiniui teikimo tvarkos aprašas.  2. Mokinių pasiekimai ir pažanga klasių auklėtojų su mokiniais bus reguliariai analizuojama ir aptariama klasių valandėlių metu kartą per mėn., į valandėles bus kviečiami pagalbos mokiniui specialistai, analizuojamos sunkumų ir nesėkmių priežastys ir mokymosi pažangos siekimo būdai, numatoma pagalba mokiniui.  3.Planuoti ugdymosi rezultatai ir jų įvykdymas:   |  |  |  | | --- | --- | --- | | **Kriterijus** | **2019 m. - planas (proc.)** | **Pasiektas rezultatas** | | Mokinių ugdymosi rezultatai (1-4 kl.) | 1-4 kl.  aukštesn. lygis 26,8%  Pagr. lygis – 45,6%; | 1-4 kl.  aukštesn. lygis 27,7%  Pagr. lygis – 45,8%; | | Mokinių ugdymosi rezultatai (5-10 kl.) | 5-10 kl.  aukštesn. lygis 10,9%  Pagr. lygis – 78,6%; | 5-10 kl.  aukštesn. lygis -22%  Pagr. lygis – 75% | | Mokinių, padariusių asmeninę pažangą, dalis (1-4 kl.) | 1-4 kl. - 100% | 1-4 kl. – 99 % | | Mokinių, padariusių asmeninę pažangą, dalis (6-8 kl.) | 6-8 kl. - 35% | 6-8 kl. - 25% | |
| **Rezultatas dalinai**  **pasiektas** | 1.Mokyklos direktoriaus 2019 m. sausio 7 d. įsakymu Nr. V1-7 patvirtintas mokinių individualios pažangos stebėjimo, fiksavimo ir pagalbos mokiniui teikimo tvarkos aprašas, kurio paskirtis - siekti kiekvieno mokinio asmeninės pažangos per tam tikrą laiką, atsižvelgiant į mokymosi startą bei asmenines raidos galimybes, mokiniui optimalų tempą ir bendrosiose ugdymo programose numatytus reikalavimus, laiku nustatyti iškylančius ugdymosi sunkumus ir organizuoti reikiamą mokymosi pagalbą.  2.Mokinių pasiekimai ir pažanga klasių auklėtojų su mokiniais reguliariai analizuojama ir aptariama klasių valandėlių metu kartą per mėn. Mokytojų taryboje du kartus per mokslo metus aptariami 1–4 klasių ir 5–10 klasių mokinių individualios pažangos stebėjimo ir fiksavimo rezultatai.  3. Pradinių klasių mokiniai pasiekė planuojamą aukštesniojo ir pagrindinio lygio pasiekimų rezultatą., 5-10 klasių mokiniai ženkliai viršijo aukštesniojo lygio procentus, todėl sumažėjo pagrindinį lygį pasiekusių mokinių skaičius. 1-4 klasėse du mokiniai palikti kartoti kursą, todėl šimtaprocentinės mokinių pažangos nepavyko pasiekti. Taip pat būtina ieškoti mokymosi motyvaciją didinančių mokymo būdų 6-8 klasėse, nes šiame amžiaus tarpsnyje mokymosi motyvacija mažėja. |
| **1.3.Uždavinys.** Plėtoti pagalbą gabiems mokiniams ir mokiniams, turintiems ugdymosi sunkumų. | |
| **Planuotas rezultatas** | 1.Didesnis dėmesys bus skiriamas gabiems mokiniams ir mokiniams, turintiems mokymosi sunkumų, ugdant atsakingą požiūrį į mokymąsi ir lankomumą.  2.Mokiniams, turintiems žemus mokymosi pasiekimus arba kai pasiekimų lygis žemesnis nei numatyta bendrosiose programose ir mokiniai nedaro pažangos, kai kontrolinis darbas įvertinamas nepatenkinamai, kai mokiniai dėl ligos ar kitų priežasčių praleido dalį pamokų, taip pat siekiant sudaryti sąlygas mokykloje atlikti namų darbų užduotis, bus numatomos ilgalaikės ir trumpalaikės konsultacijos.  3.Gabiems mokiniai bus siūloma rinktis dalykų modulius, skirtus gabių mokinių gabumams plėtoti. |
| **Rezultatas**  **pasiektas** | 1. Mokiniams, turintiems mokymosi sunkumų, vedamos dalykų trumpalaikės ir ilgalaikės konsultacijos, gabiųjų mokinių gabumams plėtoti – dalykų moduliai (lietuvių kalbos, matematikos, fizikos, biologijos ir užsienio kalbų).  2. Pakoreguotas ir direktoriaus 2019 m. sausio 7 d. įsakymu Nr. V1-5 patvirtintas socialinės pedagoginės pagalbos teikimo mokykloje tvarkos aprašas. |
| **2 TIKSLAS.** Sukurti mokymąsi stimuliuojančią ir kiekvieno besimokančio bendruomenės nario poreikius tenkinančią aplinką. | |
| **2.1. Uždavinys.** Palankaus mokymuisi ir patrauklaus klasių ir mokyklos mikroklimato, tenkinančio mokinių saviraiškos poreikius, kūrimas | |
| **Planuotas rezultatas** | 1.Mokiniai bus skatinami aktyviau dalyvauti, organizuojant mokyklos renginius, šventes mokykloje, dalyvauti akcijose, savivaldybės renginiuose ir respublikinėse akcijose, projektuose, kitose neformaliojo švietimo veiklose. Kiekvieną pusmetį bus sudaromas ir tvirtinamas mokyklos renginių planas, rašomos ir įgyvendinamos neformaliojo švietimo programos.  2. Mokinių tėvai bus skatinami aktyviai dalyvauti mokyklos tarybos darbe, klasės ir mokyklos renginiuose, išvykose, projektinėje veikloje. |
| **Rezultatas pasiektas** | 1. Mokykloje kiekvienais metais švęstos tradicinės, valstybinės šventės, minėtos atmintinos dienos, organizuoti tradiciniai renginiai: Žemės dienos paminėjimo, „Padėkos dienos“ šventės, Bendruomenės sporto šventė, Pilietinės dainos konkursas, Pavasario mugė, Šeimos dienos šventė, Kalviškių mikrorajono eglutės įžiebimo šventė, ketvirtokų ir dešimtokų palydėtuvės. Renginiams organizuoti buvo sudaromos darbo grupės, į pagalbą pasitelkiami moksleivių klubo „MES“ ir mokinių tarybos nariai, iniciatyvūs mokinių tėvai.  2. Mokyklos tarybos tėvai inicijavo mokinių tėvų apklausą rengiant Mokyklos bendruomenės komunikavimo tvarkos aprašą.  3.Atsižvelgiant į mokinių poreikius, buvo parengtos ir vykdomos 2017 m. – 24, 2018 m. – 25, 2019 m. - 31 neformaliojo švietimo programa, numatančios įvairias menines, kūrybines, etnokultūrines, informacinių technologijų, sportines, praktines ir pažintines veiklas. Mokiniai noriai lanko neformaliojo švietimo užsiėmimus.  4.Pradinių klasių mokiniai dalyvavo projekte „Druskininkų sav. pradinio ugdymo gerinimas lavinant socialinį-emocinį intelektą“, kas mėnesį buvo vykdomi mini projektai, skirti mokinių socialinio-emocinio intelekto ugdymui. Jie orientuoti į savęs pažinimą, savimonę, savitvardą, socialinį sąmoningumą, bendravimo įgūdžius, atsakingą problemų sprendimą. „Reitinguose“ šiais metais pateiktas emocinės  mokyklų aplinkos vertinimas rodo mokyklos bendruomenės pastangas tinkamo mokyklos mikroklimato kūrimui. Pagrindinių mokyklų kategorijoje mokykla užima aukštą ketvirtąją vietą. |
| **2.2. Uždavinys.** Kurti edukacinę aplinką, motyvuojančią mokymosi pažangos siekimui, palankią gamtą tausojančio elgesio, sveikos gyvensenos vertybinių nuostatų formavimui. | |
| **Planuotas rezultatas** | 1.Mokykloje bus įgyvendinama OPKUS programa.  2.Bus kryptingai ugdomos sveikos gyvensenos nuostatos pamokų, klasių valandėlių, renginių metu, vykdomos judriosios pertraukos. Visų klasių mokiniai įtraukiami į sportinius renginius mokykloje ir Druskininkų savivaldybėje per mokslo metus.  3.Mokykloje kasmet bus rengiamas gamtamokslinių, ekologinių, projektinių veiklų planas, kuriame numatomi įvairūs renginiai, konkursai, akcijos, parodos, ekologijos ir aplinkos technologijų ugdymo veiklų projektinės dienos ir pan.  4. Sporto, sveikos gyvensenos renginių organizavimas ir dalyvavimas panašaus pobūdžio renginiuose.  5. Įsirengti „ Žaliąją lauko klasę“ ir edukacines erdves mokyklos teritorijoje, 3D technologijų klasę, įsigyti įrangą ir 3D objektų rinkinius gamtos, matematikos (pradinukams), biologijos ir chemijos pamokoms. |
| **Rezultatas**  **pasiektas** | 1.Nuo 2015 metų pradžios Druskininkų ,,Saulės“ pagrindinė mokykla dalyvauja Olweus patyčių prevencijos programoje. Apklausų duomenys rodo mažėjantį patyčių mokykloje procentą: 2015 m. buvo 21,9%, 2016 m.- 21,3 %, 2017 m. - 15,9 %, 2018 m.- 14,8%, 2019 m. – 13,1%. Stebima mažėjimo tendencija. Apklausų rezultatus kasmet pristato Olweus instruktorius, jie aptariami koordinacinio komiteto susirinkime, mokyklos tarybos ir mokytojų tarybos posėdžiuose, mokinių tarybos susirinkime. Apklausos rezultatai pristatyti mokinių tėvų susirinkime.  2.Penktokams į ugdymo programą įtrauktas naujas dėstomasis dalykas „Sveika gyvensena“, 1-10 klasių mokiniams organizuotos atskiros sportinių-sveikatinimo veiklų dienos (2018-04-05 ir 2018-10-26), atskiros ekologijos ir aplinkos technologijų temos integruojamos į mokomuosius dalykus, projektinę ir klasės auklėtojų veiklą.  3.Mokykla tęsė bendradarbiavimą su respublikiniais projektais „Mokausi iš kino“ ir „Kino busas“. Mokiniai turėjo unikalią galimybę susipažinti su garsiais Lietuvos režisieriais, kurti mini filmus, dalyvauti diskusijose. Vyko tolesnis glaudus bendradarbiavimas su socialiniais parneriais, kurie atvykę į mokyklą pravedė mokiniams įdomias veiklas.  4. Iniciatyvūs mokyklos bendruomenės nariai dalyvavo konkurse „Ekologiškos Kalėdos“.  5.Mokykla. dalyvauja resp. projekte „Sveikatiada“, kurį  įgyvendina VšĮ „Tikra mityba“. Tai projektas, suteikiantis vaikams žinių ir praktinių įgūdžių apie sveikatą, mitybą ir fizinį aktyvumą.  6.Kiekvienais metais mokyklos komanda dalyvavo Druskininkų Visuomenės sveikatos biuro organizuojamame konkurse–parodoje „Sveikatos galerija“.  7.Kovo mėn. organizuojama ekologinių, projektinių veiklų diena, skirta Tarptautinei Žemės dienai paminėti.  8.2019 m. balandžio 11 d. organizuota respublikinė mokinių metodinė-praktinė konferencija „Gamtos paslaptys 2019“.  9.2018 ir 2019 m. organizuotos ekologijos ir aplinkos technologijų ugdymo veiklų projektinės dienos “Ieškau, tyrinėju, atrandu“.  10. Kiekvieną mėn. planuojami sveikos gyvensenos renginiai, aktyviai dirba ir sėkmingai bendradarbiauja su mokytojais sveikatos priežiūros specialistė V.Žadeikienė.  11.Nuo 2017-2018 m. m. pradžios pradėtos vesti pamokos 3D technologijų klasėje. Ir rudenį, ir pavasarį ugdomajai veiklai naudojama „Žalioji lauko klasė“.  12.Atnaujintos kompiuterinės mokymo priemonės kompiuterių klasėse ir kabinetuose, nešiojamais kompiuteriais aprūpintos pradinių klasių mokytojos. Nupirkti 25 planšetiniai kompiuteriai mokiniams, 5 multimedia projektoriai kabinetams, švieslentė sporto salei ir keramikos degimo krosnis keramikos būrelio užsiėmimams, edukacinis žaidimas „Scottie GO!“ ir edukacinių bitučių rinkinys pradinių klasių mokinių programavimo pradžiamoksliui.  13. Siekiant sudaryti optimalias sąlygas ir tinkamą aplinką kiekvieno vaiko ugdymuisi, padedant savivaldybei, mokykloje įrengta specialioji priešmokyklinė grupė ir sensorinis kambarys mokinių, turinčių autizmo spektro sutrikimų, ugdymui.  14.Įrengta trečia kompiuterių klasė, kurioje yra 30 individualių kompiuterizuotų darbo vietų mokiniams, įsigyti 2 interaktyvūs ekranai, kurių pagalba bus užtikrinama kokybiškesnė pamoka ir geresni mokymosi rezultatai. |

**Mokyklos SSGG analizė**

|  |  |
| --- | --- |
| Stiprybės | Silpnybės |
| 1.Bendruomenės telkimas bendrai veiklai, tikslų įgyvendinimui.  2.Tradicijų puoselėjimas, gamtą tausojančio elgesio, sveikos gyvensenos vertybinių nuostatų formavimas.  3. Komandinio darbo, iniciatyvumo ir priimtų susitarimų laikymosi skatinimas.  4.Mokyklos atvirumas kaitai ir inovacijoms.  5. 4. Geri mokinių pasiekimai olimpiadose, konkursuose, sporto varžybose.  6. Stebima ir aptariama mokinių asmeninė pažanga ir numatomi mokymosi pažangos siekimo būdai.  7.Įvairi neformaliojo švietimo programų pasiūla.  8. Teikiama išsami savalaikė informacija tėvams apie jų vaikų pasiekimus ir mokyklos veiklą.  9. Įgyvendinamos programos OPKUS ir „Laikas kartu“.  10. Sudarytos optimalios ugdymo(si) sąlygos autizmo spektro sutrikimų ir kitų specialiųjų poreikių turintiems mokiniams, neįgalumą turintiems mokiniams.  11. Visuomenė plačiai informuojama apie mokyklos veiklą (svetainė, facebook paskyra, spauda) | 1.Vyraujanti mokymo paradigma.  2.Ugdymo diferencijavimas ir individualizavimas skirtingų poreikių ir mokymosi galimybių vaikams.  3. Dalies mokinių nepakankama mokymosi motyvacija, mokėjimo mokytis kompetencijų stoka.  4. Lėšų trūkumas edukacinių erdvių mokykloje kūrimui, IKT įrangos ir priemonių įsigijimui ir atnaujinimui.  5. Ugdymo procese neišnaudojamos IKT galimybės.  6. Silpna projektinė veikla.  7.Nenuoseklus susitarimų laikymasis ir mokinių, ir mokytojų tarpe. |
| Galimybės | Grėsmės |
| 1.Mokymo ir mokymosi metodų, padedančių mokiniui aktyviai mokytis, naudojimas.  2.Ugdymo diferencijavimas ir individualizavimas skirtingų poreikių ir mokymosi galimybių vaikams.  3.Tarpdalykinės integracijos ugdymo procese ir neformaliajame švietime stiprinimas.  4.Pedagogui būtinų kompetencijų tobulinimas, siekiant pamokos organizavimo, grindžiamo mokymosi paradigma ir IT naudojimu.  5.Efektyvesnis mokinių profesinis švietimas ir ugdymas karjerai  6.Socialinių partnerių paieška ir pasitelkimas ugdymo proceso įgyvendinimui.  7.Patyčių mažinimas diegiant OLWEUS programos kokybės užtikrinimo sistemą (OPKUS) ir programą „Laikas kartu“.  8. Šiuolaikinių poilsio ir edukacinių aplinkų kūrimas.  9. Projektinės veiklos stiprinimas.  10. Mokinių savivaldos ir aktyvių tėvų įtraukimas į pozityvios ir saugios mokyklos aplinkos kūrimą.  11. Dėmesys emocinei aplinkai, mokinio ir mokytojo emocinei būklei, pasitikėjimo mokytoju stiprinimas.  12. Lyderystės kaip iniciatyvumo ir atsakomybės formavimas | 1. Neaptverta, todėl nesaugi mokyklos teritorija ir sunkiau kontroliuojamas pašalinių asmenų patekimas į mokyklą.  2. Specialiųjų poreikių mokinių bei mokinių su elgesio ir emocijų sutrikimais skaičiaus didėjimas.  3. Tėvų ir vaikų bendravimo stoka įtakoja mokinių mokymosi motyvaciją.  4. Išorinės socialinės negerovės (rūkymas, kvaišalai, alkoholis, vaikų nepriežiūra) neigiamai veikia mokyklos socialinę aplinką.  5. Didelis mokinių skaičius kai kuriose klasėse.  6. Plintanti vaikų priklausomybė nuo kompiuterinių žaidimų, mobiliųjų telefonų, bendravimo virtualioje erdvėje. |

**IV. 2020-2022 METŲ MOKYKLOS VEIKLOS STRATEGIJA**

**Mokyklos vizija**

Kūrybingą ir aktyvią asmenybę ugdanti mokykla, mokymo(si) ir emocinę sėkmę patiriantys mokiniai bei mokytojai, mokymui(si) tinkama aplinka.

**Mokyklos misija**

Ugdyti trokštančią pažinti, kritiškai mąstančią, besivadovaujančią bendražmogiškomis, pilietinėmis ir tautinėmis vertybėmis asmenybę, padedant įgyti šiuolaikines kompetencijas, leidžiančias pasiekti gyvenime užsibrėžtų tikslų.

**Vertybės**

**1.Mokymasis** kaip pažinimas, tyrimas, atradimas ir taikymas.

**2.Kūrybiškumas** kaip idėjų įgyvendinimas ir naujų sprendimų paieška.

**3.Atsakomybė** kaip susitarimų laikymasis ir siekiamybė geriausio.

**4.Bendruomeniškumas** kaip bendradarbiavimas ir dalijimasis patirtimi.

**5.Pilietiškumas** kaip aktyvus įsitraukimas, tolerancija, empatija, įsipareigojimas laikytis laisvės ir teisingumo principų.

**Veiklos prioritetai**

1. Aš – aktyvus ugdymo proceso ir mokyklos veiklos dalyvis.

2. Veikiame išvien dėl kiekvieno vaiko sėkmės.

3. Mokomės dinamiškoje ir funkcionalioje aplinkoje, savo darbais ir idėjomis prisidėdami prie jos kūrimo.

**Mokyklos savitumas**

Ekologijos ir aplinkos technologijų brandos pagrindų ir atsakingo gamtą tausojančio elgesio formavimas, nuosekliai plečiant ekologijos ir aplinkos technologijų žinias, mokinių praktinių gebėjimų lauką.

**2020-2022 METŲ STRATEGINIAI TIKSLAI , UŽDAVINIAI IR PRIEMONĖS**

**1 tikslas.** **Užtikrinti galimybę kiekvienam mokiniui patirti mokymosi sėkmę ir nuolat siekti pažangos.**

**1 uždavinys.** Tobulinti pamokos vadybą, individualizuojant ir diferencijuojant ugdymą bei teikiant

mokymosi pagalbą skirtingų gebėjimų ir poreikių mokiniams.

**2 uždavinys.** Tobulinti mokytojų kompetencijas, orientuotas į šiuolaikinę pamoką, siekti asmeninio meistriškumo.

**3 uždavinys.** Stiprinti bendruomenės narių bendradarbiavimą, mokyklos ryšį su šeima ir skatinti aktyvų tėvų dalyvavimą vaiko ugdyme(si).

**2 tikslas.** **Kurti stimuliuojančią mokymąsi, mąstymą ir kūrybiškumą aplinką ir palankų socialinį emocinį mikroklimatą mokykloje.**

**1 uždavinys.** Kurti saugią, funkcionalią, dinamišką ir mokinių poreikius atitinkančią ugdymosi aplinką.

**2 uždavinys.** Įtraukti mokinių savivaldą ir mokinių tėvus į aktyvesnį pozityvios ir saugios mokyklos aplinkos kūrimą.

**V. STRATEGIJOS TIKSLŲ IR UŽDAVINIŲ ĮGYVENDINIMAS**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Strateginio veiklos plano tikslo kodas** | | | **Strateginio veiklos plano tikslo pavadinimas** | | | | | |
| 01 | | | **Užtikrinti galimybę kiekvienam mokiniui patirti mokymosi sėkmę ir nuolat siekti pažangos.** | | | | | |
| **Tikslo įgyvendinimo aprašymas** | | | | | | | | |
| Įgyvendinant šį tikslą, mokykloje siekiama lygiomis galimybėmis grįsto, kokybiško ugdymo, sąlygų sudarymo mokinio gebėjimams plėtoti Puoselėjant kiekvieno mokinio augimą, mokykloje nuosekliai pereinama prie visų mokinių individualizuoto / personalizuoto mokymosi ir pažangos vertinimo..  Įgyvendinant šį strateginį tikslą bus vykdoma mokytojų pamokinės veiklos stebėsena, vertinimas ir įsivertinimas skatins mokytojus tikslingai tobulinti kompetencijas, siekti asmeninės mokinio mokymosi pažangos. Keisis mokytojo vaidmuo ugdymo procese sparčiau pereinant prie mokymosi paradigmos. Bus nuolat stebima kiekvieno mokinio asmeninė pažanga, sudarytos sąlygos kiekvienam mokiniui patirti mokymosi sėkmę, bus atsižvelgiama į konkrečioje klasėje vyraujantį mokymosi stilių. | | | | | | | | |
| **Veiklos plano tikslo 01 uždavinio kodas** | | **Veiklos plano tikslo 01 uždavinio pavadinimas** | | | | | | |
| 01 | | Tobulinti pamokos vadybą, individualizuojant ir diferencijuojant ugdymą bei teikiant mokymosi pagalbą skirtingų gebėjimų ir poreikių mokiniams. | | | | | | |
| **Veiklos plano 01 tikslo 01 uždavinio aprašymas** | | | | | | | | |
| Siekiant asmeninės kiekvieno mokinio pažangos, bus tobulinamos mokytojų pamokos planavimo ir organizavimo kompetencijos. Siekiant sudaryti sąlygas kiekvieno mokinio mokymosi pažangos augimui, pamokos planavimo, organizavimo pagal šiuolaikinius reikalavimus ir vertinimo tobulinimas bus nukreiptas mokytojo vaidmens ugdymo procese keitimuisi, spartins perėjimą prie mokymosi paradigmos. Mokytojai tikslingiau pamokų metu parinks mokymo(si) metodus ir priemones, aktyvindami mokinių veiklą per pamokas, bus planuojamos ir vedamos pamokos netradicinėje aplinkoje, integruotos pamokos, tyriminės veiklos. Bus padedama mokiniui mokytis, įveikiant jam identifikuotus mokymosi sunkumus, sudaromos sąlygos gabiųjų mokinių ugdymui(si). | | | | | | | | |
| **01 uždavinio priemonės kodas** | | **01 uždavinio 01 priemonės pavadinimas** | | | | | | |
| 01 | | Stiprinti tarpdalykinius ryšius, organizuoti ugdomąją veiklą netradicinėse edukacinėse aplinkose, plėtoti ugdymo procese mokinių tyriminę veiklą ir projektines veiklas. | | | | | | |
| **01 uždavinio 01 priemonės aprašymas** | | | | | | | | |
| Mokytojai bus skatinami kiekvienais mokslo metais planuoti ir vesti integruotas pamokas. Integruotos pamokos– priemonė, kuria naudojantis mokymas ir mokymasis tampa įdomesnis, greitesnis ir paprastesnis, o mokinių įgytos žinios gilesnės, labiau apibendrintos.  Netradicinėje aplinkoje vykstančios pamokos skatins mokinius aktyviai taikyti žinias. Bus organizuojama mokinių tyriminė veikla. Taikant įvairesnius mokymo būdus, skirtingas mokymosi aplinkas, bus didinama mokymosi motyvacija, gerės mokinių mokymosi pasiekimai. Vykdant įvairią projektinę veiklą mokiniai mokysis kritiškai mąstyti ir spręsti gyvenimiškas problemas. Ši veikla suteiks mokiniams daugiau saviraiškos galimybių, plėtos kūrybines galias, skatins mokinių ir mokytojų bendradarbiavimą.  Integruotas pamokas ir pamokas netradicinėse erdvėse planuos kiekvienas mokytojas savo dalyko teminiuose planuose (ne mažiau kaip 4 pamokas kiekvienai dėstomai klase/grupei per pusmetį), tyriminių ir projektinių veiklų dienos (ne mažiau kaip 2 per mokslo metus) planuojamos mokyklos mastu ugdymo plane. Už priemonės vykdymo kontrolę atsakingi direktoriaus pavaduotojai ugdymui. | | | | | | | | |
| **Indėlio pasiekimo vertinimo kriterijai** | | | | | | | | |
| **Kodas** | **Kriterijus** | | | **Matavimo vienetas** | **2020 m.**  **faktas** | **2021 m.**  **planas** | **2022 m.**  **planas** |
| P-01-01-01 | Mokytojai, planuojantys priemonės veiklas | | | Skaičius | 45 | 55 | 55 |
| **01 uždavinio priemonės kodas** | | **01 uždavinio 02 priemonės pavadinimas** | | | | | | |
| 02 | | Mokymo(si) metodų, padedančių skirtingų mokymosi poreikių ir galimybių mokiniams aktyviai mokytis pamokoje, naudojimas. | | | | | | |
| **01 uždavinio 02 priemonės aprašymas** | | | | | | | | |
| Tarptautiniai tyrimai rodo, kad mokymo(si) metodai ir tinkama aplinka daro didžiulę įtaką mokinių pasiekimams, keičia mokymosi motyvaciją. Mokykla turi užtikrinti galimybę mokytis savarankiškai, tyrinėjant, pačiam atrandant. Mokymo(si) metodai, artimi mokinio patirčiai, ugdo jo savarankiškumą, yra  tinkami mokytojo ir mokinių iškeltiems pamokos  tikslams pasiekti, moko mokinį mokytis, motyvuoja jį asmeniniams uždaviniams įgyvendinti.  Mokytojai mokykloje galės išnaudoti sukurtas edukacines erdves, 3D technologijų klasę, 3 kompiuterių klasėse esančią įrangą, sensorinio kambario galimybes, planšetinius kompiuterius ir bus skatinami dirbti šiuolaikiškai, atsižvelgiant į mokinių gebėjimus ir poreikius, tikslingiau parenkant mokymo(-si) metodus ir priemones, aktyvinant mokinių veiklą per pamokas, pamokose naudojant skaitmeninį ugdymo turinį. Naudodami EMA, EDUKA pratybas mokytojai įvairins ugdymo(si) procesą, kurio metu mokiniai turės platesnes kūrybinės raiškos galimybes. Mokiniai ir mokytojai ir toliau tobulins nuotolinio mokymo metu įgytus IKT naudojimo įgūdžius, dalinsis gerąja patirtimi. Už priemonės vykdymo kontrolę atsakingi direktoriaus pavaduotojai ugdymui. | | | | | | | | |
| **Indėlio pasiekimo vertinimo kriterijai** | | | | | | | | |
| **Kodas** | **Kriterijus** | | | **Matavimo vienetas** | **2020 m.**  **faktas** | **2021 m. planas** | **2022 m. planas** |
| P-01-01-02 | Mokytojai, ugdyme aktyviai naudojantys skaitmeninį ugdymo turinį, mokymąsi aktyvinančius metodus ir priemones | | | Mokytojų skaičius | 15 | 20 | 25 |

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **01 uždavinio 03 priemonės kodas** | | | **01 uždavinio 03 priemonės pavadinimas** | | | | | | | | |
| 03 | | | Gamtamokslinės-ekologinės ugdymo krypties plėtojimas ugdymo procese ir neformaliajame švietime (teminės, integruotos pamokos, būreliai, renginiai, gamtamokslinių, projektinių, tyriminių veiklų dienos, gamtamokslinės konferencijos ir pan.). | | | | | | | | |
| **01 uždavinio 03 priemonės aprašymas** | | | | | | | | | | | |
| Mokykla nuosekliai plėtos pasirinktą gamtamokslinę – ekologinę ugdymo kryptį, mokinių ugdymo formos bus siejamos su mus supančios aplinkos pažinimu, gilinimusi į gyvąją gamtą, tyrimine, ekologine, projektine šios krypties veikla. Ugdymo plane bus numatomos ir organizuojamos ekologinių, gamtamokslinių, tyriminių, projektinių veiklų dienos. Mokytojų metodinėse grupėse bus aptariamos ir kiekvieną mėnesį planuojamos šios krypties veiklos ugdymo procese ir neformaliajame švietime. Veiklas vykdys mokytojai ir neformaliojo švietimo mokytojai. Už priemonės vykdymo kontrolę atsakingi direktoriaus pavaduotojai ugdymui ir metodinė taryba. | | | | | | | | | | | |
| **Indėlio pasiekimo vertinimo kriterijai** | | | | | | | | | | | |
| **Kodas** | **Kriterijus** | | | **Matavimo vienetas** | | **2020 m.**  **faktas** | | | **2021 m. planas** | | **2022 m. planas** |
| P-01-01-03 | Mokyklos mėnesio planuose planuojamos gamtamokslinės-ekologinės ugdymo krypties plėtojimo veiklos ugdymo procese ir neformaliajame švietime | | | Mokyklos mėnesio planai | | 10 | | | 10 | | 10 |
| **01 uždavinio 04 priemonės kodas** | | | | **01 uždavinio 04 priemonės pavadinimas** | | | | | | | |
| 04 | | | | Kiekvieno mokinio individualios pažangos stebėsena ir skatinimas, siekiant gerinti mokinių mokymosi pasiekimus. | | | | | | | |
| 1. **uždavinio 04 priemonės aprašymas** | | | | | | | | | | | |
| Mokinių pasiekimai ir pažanga bus stebimi ir fiksuojami kiekvieno mokinio pažangos rodiklių lapuose, skatinama kiekvieno mokinio asmeninė pažanga. Mokinių pažanga bus aptariama kartą per mėn. klasės valandėlės metu, metodinių grupių pasitarimuose ir mokytojų tarybos posėdžiuose. Bus tobulinamas pradėtas įgyvendinti mokinių individualios pažangos stebėjimo, fiksavimo ir pagalbos mokiniui teikimo tvarkos aprašas, kas užtikrins bendrų susitarimų efektyvumą.  Priemonės įgyvendinimo veiklos: moduliai gabiems mokiniams, trumpalaikės ir ilgalaikės konsultacijos mokiniams, turintiems mokymosi sunkumų; individualūs pokalbiai su mokiniu ir jo tėvais. Mokyklos veiklos kokybės įsivertinimo rekomendacijos mokytojams (mokymosi bendradarbiaujant metodo taikymas pamokose, elektroninių pratybų „EMA“ir „EDUKA klasė“ naudojimas užduočių individualizavimui ir diferencijavimui ir grįžtamojo ryšio gavimui.  Mokinių mokymosi pasiekimų gerinimo plane kiekvienais mokslo metais, remiantis mokinių mokymosi pasiekimų analize, mokyklos veiklos kokybės įsivertinimo išvadomis, numatomos ne mažiau kaip 2 naujos priemonės pasiekimų gerinimui. | | | | | | | | | | | |
| **Indėlio pasiekimo vertinimo kriterijai** | | | | | | | | | | | |
| **Kodas** | **Kriterijus** | | | **Matavimo vienetas** | | **2020 m.**  **faktas** | | | **2021 m. planas** | | **2022 m. planas** |
| P-01-01-04 | Mokinių mokymosi pasiekimų gerinimo plane ne mažiau 2 naujos priemonės metams | | | Mokinių mokymosi pasiekimų gerinimo planas | | 1 | | | 1 | | 1 |
| **Veiklos plano tikslo 02 uždavinio kodas** | | | | **Veiklos plano tikslo 02 uždavinio pavadinimas** | | | | | | | |
| 02 | | | | Tobulinti mokytojų kompetencijas, orientuotas į šiuolaikinę pamoką, siekti asmeninio meistriškumo. | | | | | | | |
| **Veiklos plano 01 tikslo 02 uždavinio aprašymas** | | | | | | | | | | | |
| Pedagogo profesija įpareigoja nuolat ugdyti turimas bendrąsias, didaktines ir dalykines kompetencijas visą aktyvios profesinės karjeros laikotarpį. Dalyko mokytojo kompetencija - ne tik dalyko žinios, bet ir gebėjimas tas žinias perteikti, nuolatinis keitimasis, augimas, tobulėjimas. Mokytojams bus sudaromos sąlygos dalyvauti seminaruose, kvalifikacijos tobulinimo renginiuose, dalintis gerąja patirtimi. | | | | | | | | | | | |
| **02 uždavinio 01 priemonės kodas** | | | | | **02 uždavinio 01 priemonės pavadinimas** | | | | | | |
| 01 | | | | | Dalyvavimas kvalifikacijos tobulinimo renginiuose ir dalijimasis gerąja patirtimi | | | | | | |
| **02 uždavinio 01 priemonės aprašymas** | | | | | | | | | | | |
| Mokytojai bus skatinami kelti savo kvalifikacinę kategoriją, dalyvauti šiuolaikinės aplinkos poreikių, interaktyviuose kursuose ir seminaruose kvalifikacijai kelti. Metodinė taryba kiekvienais mokslo metais numatys kvalifikacijos kėlimo prioritetus ir aptars kvalifikacijos tobulinimo kaitos rezultatus. Kvalifikaciniai renginiai (seminarai, dalijimasis gerąja patirtimi, savišvieta, asmeninių kompetencijų tobulinimas nuotoliniu būdu ir kt.), orientuoti į skaitmeninių vadovėlių, pratybų, testų, IT naudojimo ugdymo procese kompetencijų tobulinimą, mokinių aktyvaus mokymosi siekimą, ugdymo individualizavimą ir diferencijavimą, mokinių mokymosi pažangos ir motyvacijos didinimą.  Bendradarbiaujant bus perteikiama kolegoms lankytų seminarų ir kvalifikacinių renginių medžiaga, vedamos atviros pamokos, dalijamasi gerąja patirtimi, rengiant pranešimus miesto ir respublikiniuose kvalifikaciniuose renginiuose, organizuojami metodiniai renginiai. Veiks „Pedagogų praktinės dirbtuvės“. Už priemonės vykdymą atsakinga metodinė taryba. | | | | | | | | | | | |
| **Indėlio pasiekimo vertinimo kriterijai** | | | | | | | | | | | |
| **Kodas** | **Kriterijus** | | | | **Matavimo vienetas** | | **2020 m.**  **faktas** | | **2021 m. planas** | | **2022 m.**  **planas** |
| P-01-02-01 | Mokytojai, aktyviai dalyvaujantys kvalifikacijos renginiuose ir norintys dalintis gerąja patirtimi | | | | Mokytojų skaičius | | 12 | | +5 | | +5 |
| **Veiklos plano tikslo 03 uždavinio kodas** | | | | **Veiklos plano tikslo 03 uždavinio pavadinimas** | | | | | | | |
| 03 | | | | Stiprinti bendruomenės narių bendradarbiavimą, mokyklos ryšį su šeima ir skatinti aktyvų tėvų dalyvavimą vaiko ugdyme(si). | | | | | | | |
| **Veiklos plano 01 tikslo 03 uždavinio aprašymas** | | | | | | | | | | | |
| Mokykloje bus stiprinamas visų bendruomenės narių glaudesnis bendradarbiavimas. Bus išsamiai ir savalaikiai informuojami tėvai apie vaikų mokymąsi, mokymosi pažangą, elgesį, lankomumą, atsirandančias ugdymosi problemas. „Atvirų durų dienų“ metu mokinių tėvai turės galimybę aptarti su mokytojais vaiko pasiekimus, dalyko programas, pagalbos vaikui būdus ir kt. Aktyvių tėvų klubo narių iniciatyvomis bus siekiama įtraukti kuo daugiau tėvų į aktyvesnį dalyvavimą mokyklos gyvenime: planuojant mokyklos veiklą, organizuojant mokyklos renginius, akcijas, kuriant edukacines erdves. Mokykloje bus skatinama lyderystė ir dalijimasis lyderyste. Bendruomenės nariai bus kviečiami dalyvauti planuojant mokyklos veiklą ir organizuojant renginius, aptarti idėjas ir sumanymus, pasiūlymus, problemas su direktore „Valandoje su direktore“, įvairiose komandose ir darbo grupėse. | | | | | | | | | | | |
| **03 uždavinio 01 priemonės kodas** | | | | **03 uždavinio 01 priemonės pavadinimas** | | | | | | | |
| 01 | | | | Įvairesnių bendradarbiavimo su tėvais formų ieškojimas ir naudojimas. | | | | | | | |
| **03 uždavinio 01 priemonės aprašymas** | | | | | | | | | | | |
| Bus siūlomos tėvams įvairios bendradarbiavimo formos (vietoj bendrų tėvų susirinkimų individualūs pokalbiai su klasės auklėtoja ir mokytojais, tikslinių grupių diskusijos įvairiais mokyklos veiklos klausimais; skatinamas tėvų dalyvavimas projektuose, šventėse, renginiuose, akcijose, mokyklos edukacinių ir aktyvaus poilsio erdvių kūrime ir kt. veiklose; tėvų švietimas (seminarai, paskaitos); informavimas apie vaikų mokymąsi, mokymosi pažangą, elgesį, lankomumą, atsirandančias ugdymosi problemas (informavimas per el. dienyną, žodžiu, sms žinutėmis, elektroniniais laiškais, „Atvirų durų dienų“ organizavimas); konsultacijos įvairiais klausimais; bendros vaikų ir tėvų išvykos; anketinė apklausa, bendradarbiavimas su aktyvių tėvų klubu, susitikimai su direktore „Valandoje su direktore“; pagalba organizuojant klasės išvykas (tėvų ir vaikų), dalyvavimas skelbiamose akcijose, įsitraukimas į bendrus mokyklos renginius, pagalba įgyvendinant suplanuotą klasės veiklos planą - pvz., pagalba įgyvendinant ugdymą karjerai - tėvų vedamos profesijos populiarinimo pamokos, išvykos į darbovietę ir pan. Kiekviena klasė/ grupė per mokslo metus planuoja ne mažiau 3 veiklas, renginius ir pan. su tėvais, mokyklos mastu bus planuojami ne mažiau 3 renginiai. Atsakinga mokyklos administracija ir mokyklos taryba. | | | | | | | | | | | |
| **Indėlio pasiekimo vertinimo kriterijai** | | | | | | | | | | | |
| **Kodas** | **Kriterijus** | | | **Matavimo vienetas** | | **2020 m.**  **faktas** | | | **2021 m. planas** | | **2022 m. planas** |
| P-01-03-01 | Bendradarbiavimo su tėvais renginiai | | | Skaičius | | 6 | | | +3 | | +3 |
| **Strateginio plano tikslo kodas** | | | | | **Strateginio plano tikslo pavadinimas** | | | | | | |
| 02 | | | | | Kurti stimuliuojančią mokymąsi, mąstymą ir kūrybiškumą aplinką ir palankų socialinį emocinį mikroklimatą mokykloje | | | | | | |
| **Tikslo įgyvendinimo aprašymas** | | | | | | | | | | | |
| Įgyvendinant strateginį tikslą, kuriama mokyklos bendruomenė, kurią sudaro kūrybingą ir aktyvią asmenybę ugdantys, mokymo(si) ir emocinę sėkmę patiriantys mokiniai bei mokytojai, mokymui(si) tinkama aplinka. Diegiama duomenų analize ir įsivertinimu grįsta kultūra, užtikrinanti savivaldos, partnerystės ir lyderystės darną. Bus siekiama sudaryti sąlygas bendruomenės narių bendravimui ir bendradarbiavimui, kūrybiškumui, tenkinant bendruomenės narių interesus ir saviraiškos poreikius, puoselėjant mokyklos tradicijas. Bus siekiama įtraukti kuo daugiau bendruomenės narių į bendrus renginius, veiklas. Bus gerinama bendravimo kultūra, kuriama palanki aplinka socialinių ir emocinių įgūdžių stiprinimui. Lengviau spręsis vaikų auklėjimo, jų tarpusavio bendravimo problemos. Bus formuojama mokyklos kultūra, atsiskleidžianti pagarba aplinkai, ekologine kultūra, sveikos gyvensenos plėtojimu. | | | | | | | | | | | |
| **Strateginio veiklos plano 02 tikslo 01 uždavinio kodas** | | | | | **Strateginio veiklos plano 02 tikslo 01 uždavinio pavadinimas** | | | | | | |
| 01 | | | | | Kurti saugią, funkcionalią, dinamišką ir mokinių poreikius atitinkančią ugdymosi aplinką. | | | | | | |
| **Veiklos plano 02 tikslo 01 uždavinio aprašymas** | | | | | | | | | | | |
| Mokykloje bus įgyvendinamas iniciatyvinės grupės sukurtas Pozityvios mokymo(si) ir tinkamos vaikų emocinio vystymosi aplinkos mokykloje kūrimo projektas (2020-2022 m.). Jo tikslas - padėti mokiniams įgyti ir sėkmingai naudoti socialinius ir emocinius gebėjimus, siekiant užtikrinti sėkmę mokykloje ir gyvenime, puoselėti darnius tarpusavio santykius bendruomenėje ir stiprinti atsakingą elgesį visuomenėje.Kuriama palanki aplinka mokinių socialinių ir emocinių įgūdžių stiprinimui. Bus kuriamos edukacinės erdvės mokykloje ir mokyklos teritorijoje, erdvės poilsiui ir mokinių užimtumui pertraukų metu, atnaujinamos kompiuterinės mokymo priemonės ir įsigyjama naujų.Vykdant prevencinę patyčių programą OPKUS, bus siekiama sukurti mokykloje pozityvią ugdymosi aplinką, kurią užtikrins tinkama bendruomenės narių nuostata į patyčių reiškinius. Priešmokyklinio ugdymo bei pradinio ugdymo mokiniai įgyvendins ir „Laikas kartu“ programą.  Kartu su visuomenės sveikatos specialiste, vykdančia mokykloje sveikatos priežiūrą, bus organizuojami sveikos gyvensenos ugdymo (sveika mityba, žalingų įpročių prevencijos, asmens higienos, fizinio aktyvumo propagavimo ir kt.) renginiai. | | | | | | | | | | | |
| **01 uždavinio 01 priemonės kodas** | | | | | **01 uždavinio 01 priemonės pavadinimas** | | | | | | |
| 01 | | | | | Pozityvios mokymo(si) ir tinkamos vaikų emocinio vystymosi aplinkos mokykloje kūrimo projekto (2020-2022 m.) įgyvendinimas | | | | | | |
| **01 uždavinio 01 priemonės aprašymas** | | | | | | | | | | | |
| Projekto tikslas - sukurti pozityvią mokymo (-si) ir tinkamą vaikų emocinio vystymosi aplinką mokykloje, siekiant kiekvieno vaiko individualios ugdymosi pažangos. Uždaviniai: 1) kurti ramesnę aplinką visose mokyklos patalpose (klasė, koridoriai, valgykla, biblioteka ir kitos mokyklos erdvės); 2) kurti pozityvią mokymosi aplinką bei stiprinti emocinę vaikų gerovę kiekvienoje klasėje; 3) tobulinti ugdymo proceso organizavimą; 4) stiprinti ir skatinti aktyvesnį tėvų į (-si) traukimą į mokyklos gyvenimą; 5) stiprinti saugumą ir gerinti vaikų užimtumą pertraukų metu mokykloje ir jos teritorijoje. Kiekvienais metais bus analizuojamas ir aptariamas numatytų priemonių įgyvendinimas ir veiksmingumas, atsižvelgiant į sparčiai kintančią aplinką, mokyklos bendruomenės narių poreikius ir numatomi naujos priemonės mokyklos gyvenimo pokyčiams įgyvendinti. Atsakinga projekto iniciatyvinė grupė. | | | | | | | | | | | |
| **Indėlio pasiekimo vertinimo kriterijai** | | | | | | | | | | | |
| **Kodas** | **Kriterijus** | | | | **Matavimo vienetas** | | | **2020 m.**  **faktas** | | **2021 m. planas** | **2022 m. planas** |
| P-02-01-01 | Kiekvienais metais numatyta ne mažiau kaip 1 nauja priemonė kiekvienam projekto uždaviniui įgyvendinti | | | | Priemonių skaičius | | | 15 | | +5 | +6 |
| **01 uždavinio 02 priemonės kodas** | | | | | **01 uždavinio 02 priemonės pavadinimas** | | | | | | |
| 02 | | | | | Įgyvendinti OPKUS prevencinę programą. | | | | | | |
| **01 uždavinio 02 priemonės aprašymas** | | | | | | | | | | | |
| Vykdant prevencinę veiklą, mokyklos personalas turi mokėti atpažinti, pastebėti patyčias ir tinkamai į jas reaguoti. Tuo tikslu mokykloje bus toliau įgyvendinama OPKUS programa pagal pasirašytą bendradarbiavimo sutartį su Specialiosios pedagogikos ir psichologijos centru. Gerės mokytojų kompetencija sprendžiant patyčių atvejus. Gerės bendras mokyklos mikroklimatas, mokyklos bendruomenės narių tarpusavio santykiai. Bus organizuojama vyresniųjų klasių mokinių socialinė veikla žemesnėse klasėse, kas kurs geresnius, draugiškesnius mokinių tarpusavio santykius. Prevencinės veiklos koordinatorius – pavaduotojas ugdymui Algis Bolys. | | | | | | | | | | | |
| **Indėlio pasiekimo vertinimo kriterijai** | | | | | | | | | | | |
| **Kodas** | **Kriterijus** | | | | **Matavimo vienetas** | | **2020 m.**  **faktas** | | | **2021 m. planas** | **2022 m. planas** |
| P-02-01-02 | Mokyklos bendruomenės nariai, vykdantys programą | | | | Skaičius | | 105 | | | 103 | 103 |
| **01 uždavinio 03 priemonės kodas** | | | | | **01 uždavinio 03 priemonės pavadinimas** | | | | | | |
| 03 | | | | | Prevencinės, gamtamokslinės, ekologinės ir sveikos gyvensenos formavimo veiklų plėtojimas | | | | | | |
| Vykdant veiklas, svarbu skatinti mokinių, mokytojų ir tėvų bendradarbiavimą, sutelkti bendruomenę, suteikti žinių apie alkoholizmo ir kitų narkotinių medžiagų žalą žmogaus organizmui, užkirsti kelią socialinės rizikos veiksnių plitimui. Bus kryptingai ugdomos sveikos gyvensenos nuostatos pamokų, klasių valandėlių, renginių metu, vykdomos judriosios pertraukos. Visų klasių mokiniai įtraukiami į sportinius renginius mokykloje ir Druskininkų savivaldybėje per mokslo metus. Bus tęsiamos plaukimo pamokos antrokams ir slidinėjimo pamokos ,,Snow arenoje“ 6 kl. mokiniams. Mokiniai aktyviai dalyvaus respublikiniuose sveikos gyvensenos renginiuose, Druskininkų sav. visuomenės sveikatos biuro bei Jaunimo užimtumo centro organizuojamuose renginiuose, skirtuose sveikai gyvensenai.  Mokyklos ugdymo plane ir mėnesio planuose bus kasmet planuojamos ir vykdomos gamtamokslinių, tyriminių, projektinių veiklų dienos, planuojami įvairūs renginiai, konkursai, akcijos, parodos ir pan. Šių veiklų tikslas – sudaryti sąlygas gamtą tausojančio elgesio, sveikos gyvensenos vertybinių nuostatų formavimui, sveikos aplinkos kūrimo ir puoselėjimo gebėjimų ugdymui; formuoti mokinių sveikos gyvensenos įgūdžius, norą aktyviai veikti, rūpinantis savo ir aplinkos saugumu. Atsakinga mokyklos administracija, metodinė taryba, bibliotekos darbuotojos. | | | | | | | | | | | |
| **Indėlio pasiekimo vertinimo kriterijai** | | | | | | | | | | | |
| **Kodas** | **Kriterijus** | | | | **Matavimo vienetas** | | **2020 m.**  **faktas** | | | **2021 m. planas** | **2022 m.**  **planas** |
| P-02-02-01 | Mokiniai, dalyvaujantys veiklose | | | | Skaičius | | 600 | | | 554 | 490 |
| **Veiklos plano 02 tikslo 02 uždavinio kodas** | | | | | **Veiklos plano 02 tikslo 02 uždavinio pavadinimas** | | | | | | |
| 02 | | | | | Mokymo(si) ir poilsio sąlygų gerinimas, motyvuojančios aplinkos kūrimas, įtraukiant mokyklos savivaldą ir mokinių tėvus. | | | | | | |
| **Veiklos plano 02 tikslo 02 uždavinio aprašymas** | | | | | | | | | | | |
| Mokykla – tai gyvenimo dalis, todėl svarbu, kad būtų rūpinamasi mokinių interesų ir poreikių tenkinimu, į aktyvų mokymąsi ir poilsį orientuotomis erdvėmis, neformaliomis veiklomis, kurios leistų kiekvienam vaikui mėgautis buvimu mokykloje ne tik pamokų metu. Siekiant gerinti mokymosi sąlygas bei mokinių saugumą mokykloje, kiekvienais metais būtina atlikti numatytus kasmetinius einamojo remonto darbus. Dėl karantino laikotarpio teko atidėti roletų sumontavimą likusiuose mokomuosiuose kabinetuose, kas užtikrintų vaizdo technikos panaudojimo per pamokas kokybę, kondicionierių aktų salėje sumontavimą. Aktų salėje būtina atnaujinti ir langų roletus, ir kėdes, įsigyti garso aparatūrą. Koridoriuose reikia atnaujinti informacinius stendus, kabinetų rodyklę. Sutvarkyti mokyklos kiemo dangą ir aptverti mokyklos teritoriją. | | | | | | | | | | | |
| **02 uždavinio 01 priemonės kodas** | | **02 uždavinio 01 priemonės pavadinimas** | | | | | | | | | |
| 01 | | Edukacinių erdvių ir aktyvaus poilsio zonų mokiniams mokykloje ir jos teritorijoje kūrimas | | | | | | | | | |
| **02 uždavinio 01 priemonės aprašymas** | | | | | | | | | | | |
| Tikslinga kurti edukacines erdves, naudojant mobilias pertvaras ir baldus, kas leistų naudoti erdves įvairioms veikloms: pamokoms, neformaliojo švietimo užsiėmimams, projektinėms veikloms, pailgintos dienos grupių veikloms. Ugdymo procesas dažniau persikeltų už klasės ribų ir vyktų kitose erdvėse. Taip pat tikslinga kurti aktyvaus poilsio zonas mokiniams mokykloje ir jos teritorijoje. Įrengus žaidimų aikšteles mokyklos teritorijoje, galima būtų organizuoti judriąsias pertraukas ir lauke, nes mokiniai noriai eitų į kiemą pertraukų metu. Atsakingi mokyklos administracija, mokyklos taryba, direktoriaus pavaduotojas ūkio reikalams. | | | | | | | | | | | |
| **Indėlio pasiekimo vertinimo kriterijai** | | | | | | | | | | | |
| **Kodas** | **Kriterijus** | | | | **Matavimo vienetas** | | **2020 m.**  **faktas** | | | **2021 m. planas** | **2022 m. planas** |
| P-02-02-01 | Edukacinės ir poilsio erdvės | | | | sk. | | 2 | | | +2 | +2 |
| **02 uždavinio 02 priemonės kodas** | | **02 uždavinio 02 priemonės pavadinimas** | | | | | | | | | |
| 02 | | Mokyklos savivaldos, visų bendruomenės narių ir tėvų įtraukimas į mokyklos aplinkos kūrimą. | | | | | | | | | |
| **02 uždavinio 02 priemonės aprašymas** | | | | | | | | | | | |
| Atsižvelgiant į mokinių tarybos išsakytus pageidavimus, mokykloje ir jos teritorijoje bus ieškoma galimybių įrengti jaukias mokinių mokymuisi ir aktyviam poilsiui skirtas erdves. Bus siekiama įtraukti į jų sukūrimo ir įrengimo procesą mokinius, kad prisidėtų savo idėjomis, projektais ir darbais kuriant tinkamą aplinką, kurioje jiems gera, įdomu ir smagu būti, kurioje būtų numatytos galimybės mokytis individualiai ir grupėmis, tyloje ir bendraujant. Kiekvienais mokslo metais funkcionalios ir dinamiškos aplinkos kūrimo klausimais planuojama organizuoti bendruomenės nuomonių apklausą, pasitelkiant mokinių tarybą, mokyklos tarybą ir aktyvių tėvų klubą, apibendrinti nuomones, pasiūlymus ir diskutuojant numatyti aplinkos kūrimo darbus, rengiant šių darbų atlikimo sąmatas, ieškant lėšų idėjų įgyvendinimui. Atsakinga mokyklos administracija ir direktoriaus pavaduotojas ūkio reikalams. | | | | | | | | | | | |
| **Indėlio pasiekimo vertinimo kriterijai** | | | | | | | | | | | |
| **Kodas** | **Kriterijus** | | | | **Matavimo vienetas** | | **2020 m.**  **faktas** | | | **2021 planas** | **2022 m. planas** |
| P-02-02-02 | Mokinių, mokytojų ir tėvų apklausa dėl mokyklos aplinkos kūrimo projekto rengimo | | | | Mokyklos aplinkos kūrimo projektas  (sąmata) | | 1 | | | 1 | 1 |